
POGLAVNIK Dr. ANTE PAVELIĆ 


(Ul novo ljeto 


Hrvati su nebrojenih godina u sjećanju o novoj godini uvijek spo- 
minjali svoju Hrvatsku Domovinu, želeći joj slobodu i samostalnost, 
moleći Svevišnjega da uskrisi državnost i uzpostavi staru i slavnu Hrvat- 
sku Državu, 

Prolazile su nove godine jedna za drugom i u godinama nanizale se 
bezprimjerne nepravde našem narodu. Hekatombe slavnih Hrvata izgi- 
nuše za slobodu zlatnu, ali ta sloboda nije dolazila... Bilo je vremena 
kada se misliti moglo, nikad više slobodne domovine... 

Ali jedno ipak nikad potamnilo nije u duši narodnoj: Nada i Vjera. . .! 
Da, Hrvati vjerovali su i nadali se i to ih je uzdržalo kroz stoljeća čvrste, 
sposobne i jake da sve patnje i tegobe podnose muževno i junački... 
Krv su lili za Domovinu svoju, živote svoje polagali na oltar Majčice 
Hrvatske.., 

I gle! Nakon sviju muka i patnja, nesreća i jada — sunce slobode 
sinulo je na vrata naše mile Hrvatske... ' 

Hrvatska majka rodila je junaka, koji je poveo najžešću borbu za 
oslobođenje svoje Domovine. I On je vjerovao i nadao se! Bio je Hrvat...! 

I kada su trublje ratne zatrubile i strahote prohujale našom dragom 


Hrvatskom — došao je On... naš dični Heroj — Prvoborac za slobodu 
našega naroda — maš Poglavnik... Donio je svojoj napaćenoj Domovini 
luč slobode... samostalnost... državnost... ' 


Bez mnogo rieči prešao je k radu i obnovi na svim poljima jer 
potrebe su bile veoma velike, Treba mnogo mudrosti i znanja, čvrste 
volje i-požrtvovnosti, da se obnovi ono što je desetljećima zanemarivano. , 
propalo... 

I sada kada smo pošli u novu godinu sređivanja i obnove, po- 
trebno je da istaknemo velike rieči našeg VOĐE — dičnog Poglavnika 
dr. Ante Pavelića, koje je izrekao u svojem poviesnom govoru od 20. lip- 
nja 1941. a koje glase: 

»Naša briga bila je odmah, da se u državi uvede čim prije zakonito 
pravno stanje i u prvom redu, da se provede normalna i pravna uprava 
u cieloj državi. Uspostavio sam Velike župe, postoje kotarevi, postoje 
obćine, postoji redarstvo, postoji oružničtvo, 

Revolucionarno vrieme u smislu prevrata samoga je prošlo, Nastu- 
pilo je vrieme redovitog normalnog upravnog života, 

Najveće jamstvo. slobode i normalnog gospodarskog života i razvitka, 
najveće jamstvo unutarnje i vanjske sigurnosti jest valjana, zakonita i 
korektna uprava. Dok je u početku kako sam spomenuo, svatko imao duž- 
nost, a i pravo, da na svoju ruku, po najboljem svom znanju i uviđavnosti 
vrši raznovrsne državne akte, to od časa, kada je uzpostavljena redovita 
uprava nema nitko prava, da na svoju ruku po svojoj uviđavnosti, a još 
manje po svojoj volji ili po svom hiru vrši bilo kakav državni akt, koji za- 
sjeca u polje državne uprave. Ne samo da nema nitko prava nego ima sva- 
tko dužnost, da se kani svakog čina, svakog djelovanja, koje bi na sebi nosilo 
i najmanji trag samovolji, bezakonitosti ili čak i protuzakonitosti. Sve što 
se u upravi u unutarnjem državnom i javnom životu događa i odvija mora 
biti u podpunom skladu sa zakonima i mora biti vršeno po osobi, koja je 
po zakonu i moralno odgovorna. Svatko tko izvan toga vrši bilo kakovu 
vlast, taj vrši zločinstvo na državi i na narodu, ogrešuje se o temeljno načelo 
dužnosti, odgovornosti i spada pod udar kaznenog zakona. 

Vršenje uprave unutar granica zakona, vršenje upravnog čina sa svi- 
ješću i dužnosti i odgovornosti, jest najbolje i ujedno jedino jamstvo za 
slobodu i sigurnost državljana, za sigurnost svakog čovjeka koji živi na pod- 
ručju te države. Organi državne vlasti imadu zadaću vršiti razne akte i čine, 
u korist države i narodne zajednice, ali prva i najvažnija njihova dužnost 
jest, zaštititi slobodu, sigurnost života i sigurnost imovine svakog držav- 
ljana, i svakog onog tko u državi živi i u njoj se nalazi, Samo u tom duhu, 
kojim su u državi zaštićeni životi, zaštićena sloboda i imovina, samo onda 
može država živjeti, prosperirati, samo onda mogu njezini državljani ra- 
čunati na svoje napredovanje i samo onda cieli narod i njegova država 
mogu računati na poštivanje sa strane drugih naroda, sa strane vanjskog 
svieta.« 

Da! Vršiti svoje zvanje požrtvovno i s ljubavi, to je sveta dužnost 
svakoga građanina naše domovine. Budemo li u svemu sliedili velike misli 
našeg Poglavnika, budemo li izvršili ono što od nas naša Domovina traži, 
nastupit će dani blagostanja, mira i spokojstva i narod Hrvatski bit će u 
slobodnoj i jakoj domovini sretan i zadovoljan. 
= To su želje našeg dičnog Poglavnika, to je cilj i svrha Njegovih borba 
patnja, a to će biti i kruna Njegova uspjeha, da naša Hrvatska procvate 
ojača i bude ža sve vieke sretna, slobodna i nezavisna! 

Bude li tako i naš priestolni bieli grad Zagreb i dalje će biti lučonoša 
ovih ideala, a njegova budućnost bit će svjetla i osigurana. 


Bruno Dirrigl: 


Zimske sjete našega grada 


Kroz koprenu tame uzdižu se tornji, 
Starog gotskog hrama sa kaptolskih dvora, 
Kroz tišinu noći, razliježu se zvuci, 

Sa orgulja drevnih s tajinstvenog kora. 


Tinja sitan plamen u plinskoj kandeli, 
Na zidini sivog ostarjelog Griča, 

A krošnjama golim starodrevnog hrasta, 
Vjetar svoju tužnu pripovjetku priča. 


Opustjele staze zelengajskih leja, 

! klupe su prazne snijegom pokrivene, 
Samo vrapci cvrče i prolijeću vrane, 
A u zraku drhte davne uspomene. 


Potamnjele boje usnulih pejzaža, 
Prodiru u sjete probdivenih noći, 
A oluje ledom guše osjećaje, 

I smrznuti biser spuštaju na oči. 


Sniva grad u svili bijelog sniježnog tkanja, 
A vjetar mu šapće svoju bolnu priču, 
Drhte plinska svjetla kroz iglice leda, 
Na-zidini sivoj, na starome Griču. 


Ivan Ulčnik : 


VJEKOSLAV FRIGAN 


ODVJETNIK 1 BIVŠI NAČELNIK GRADA ZAGREBA 


U velikoj dvorani gornjogradske palače, nekada vlasništvu grofova 
Oršića, kasnije baruna Raucha, a sada rezidenciji Gradskog načelnika i 
“I redsjedništva Gradskog magistrata, "poredana. je galerija slika zagreba- 


Vjekoslav Frigan, prema uljenom portretu galerije gradskih načelnika. 
(Foto Griesbach) 


čkih gradskih načelnika, Nad sjevernim vratima dvorane prvi nas dobro- 
ćudno gleda zadnji gradski sudac, a prvi izabrani načelnik Janko pl. Ka- 
maut, Kraj njega ukočio se lik na oko strogog, ali ipak popularnog gospo- 

štijskog fiškala, drugog izabranog načelnika Vjekoslava Frigana, Iza 
njega poredani su portreti ostalih izabranih gradskih načelnika, sve do 
dra, Stjepana Srkulja. 

U ovom članku pozabavit ćemo se lićnošću načelnika Vjekoslava 
Frigana, čiji rad je usko vezan s napredkom grada Zagreba. Friganove 
zasluge nijesu bile u kasnijim vremenima spominjane, a kamo li, da bi ih 
netko naročito istaknuo, Friganovim imenom nije okrštena ni jedna zagre- 
bačka ulica, akoprem je kroz sedam godina načelnikovao. Istovremeno 
su nekoje ulice okrštene imenima ljudi, koji se u javnom radu malo 
istaknuše, a pogotovo ne u korist grada Zagreba, 


* 


Listopadska carska diploma od 1860. bila je jasan znak, da je prestalo 
nesnosno desetgodišnje apsolutističko doba. Došlo je vrijeme, da se čuje 
slobodan glas austrijskih naroda. Doduše, nadošla sloboda bila je prividna, 
jer se absolutizam htio zamijeniti centralizmom; ipak nije bilo povratka 
omraženom svemoćnom Bachovom režimu, 

< Nadošlo ustavno stanje osjetilo se i u Hrvatskoj. Već prije izdanja 
listopadske diplome, bude 12, srpnja 1860, imenovan hrvatskim banom 
naše gore list, general Josip barun Šokčević. On sazivlje bansku konfe- 
renciju, preteču Sabora. Konferencija marljivo sprema sve, što je nužno, 
da se hrvatski narod posluži svojim starodrevnim pravom, da izabere 
Sabor i općinska vijeća, Početkom mjeseca ožujka 1861. pristupaju zagre- 
bački purgeri izbornoj žari, da između svojih dobrih izaberu ponajbolje za 
$radske oce. Ti će se brinuti, da grad Zagreb pođe u susret željenom 
razvitku i napredku. Ova potreba pokazivala se tim jače, jer je dugogo- 
dišnji apsolutizam onemogućio svaki napredak Zagreba. 

Dne 11, ožujka 1861. prvi puta se sastaje novoizabrano Gradsko za- 
stupstvo. Tom zgodom izabran je jednoglasno gradskim načelnikom Vje- 
koslav Frigan. Od 11. ožujka 1861, do 27. veljače 1868. sjedi Frigan na | 
načelničkoj stolici. Dakle kroz punih sedam godina. Od tog vremena bio 
je dulje načelnikom samo Adolf pl Mošinski (od godine 1892. do 1904.). 
Vjekoslav Heinzel bio je gradskim načelnikom kroz sedam godina, . uz 
prekid od sedam mjeseci. 

Podatke o životu i radu Vjekoslava Frigana djelomično smo opisali 
prema molbi, kojom je Frigan oko 1867, molio plemstvo. Ta se molba 
može smatrati njegovim memoarom, jer u njoj Frigan opisuje svoj život 
od vremena, kada je postao samostalan, a naročito djelovanje u svojstvu 
Sradskog načelnika, Friganova unuka gospođa Emilija Ruiz de Roxas 
rođena Frigan, najpripravnije nam je ustupila svoj obiteljski arhiv, gdje 
smo našli mnogo zanimljivih podataka iz života njenog djeda. Izim toga 

opisala je prema sjećanju mnoge zanimljive obiteljske crtice. Osim tih 
podataka poslužili smo se gradskim arhivom kao i izvadcima tadanjih 
zagrebačkih novina. 

VJEKOSLAV FRIGAN rodio se 22. lipnja 1801, u župi Sv. Augustina 
u Velikoj u požeškom kotaru. Njegov otac Josip Frigan bio je blagajni- 
kom Sredićevih imanja u Pleternici, rođen godine 1768, Umro u Požegi 
23. ožujka 1840. Vjekoslavova majka zvala se Jelena rođena Oswald. 

Osnovnu školu i gimnaziju svršio je Frigan u Požegi. Ravnateljstvo 
Državne realne gimnazije u Požegi susretljivo nam je priopćilo podatke 
o Friganu kao đaku tamošnje gimnazije. U zavodskoj »Matriculi studioso- 
rum« od godine 1725.—1837/8., upisan je Frigan Vjekoslav od 1809, do 
1814, godine. Prema tome je u Požegi svršio 5 razreda gimnazije, (četiri 
razreda gramatičke i jedan razred humanističke škole). Frigan je bio 
dobar đak, pa je treći razred svršio s odlikom. Glede ostalih Frigana do- 
znali smo od gimnazijskog ravnateljstva, da je godine 1815, počeo požešku. 
$imnaziju polaziti Josip Frigan (moguće brat Vjekoslava). Ime roditelja 
nije u »Matriculi« upisano. 

U doba Friganova đakovanja bila je požeška gimnazija u rukama re- 
dovnika bivših Pavlina, svjetovnih svećenika i svjetovnjaka. Ravnatelj 
Simnazije, bio je bivši redovnik Pavlin Melhior Španić, Godine 1812. na- 
slijedio ga svjetovni svećenik Đuro Fekete. 

Od imena Frigan bio je u imeniku zavičajnika grada Požege svr- 
šetkom godine 1909, upisan Josip Frigan, umirovljeni stražar, umro 1884, 
To bi vjerojatno prije bio đak požeške gimnazije iz 1815., zatim supruga 
Gustika i sin Kamilo. Po znanju gradskih činovnika u Požegi bio je pred 
kojih 15 godina na gradskoj pustari Česmi kod Požege inžinir agronomije 
Josip Frigan. : 

Pravoslovnu Akademiju Vjekoslav Frigan je polazio u Zagrebu. U 
»Matriculi« prvog tečaja slušatelja pravnih znanosti, upisan je Frigan u 
godištu 1818,.—1819. Tu je naznačeno, da mu se otac zvao Josip po zani- 
manju »exactor« (nadziratelj) na imanju Jacoba Sredića u Pleternici. Kao 
đak je stanovao kod svog zemljaka i tadanjeg dobrotvora učeće mladeži 
kanonika Josipa Verhovca!) na Kaptolu. Školske godine 1819.—1820, pola- 
zio je Frigan drugi tečaj pravnih nauka. Sačuvala se svjedodžba tog tečaja, 


i1Josip Verhovac rodio se godine 1767. u Požegi, gdje je svršio gimnaziju. 
Profesor R. Strohal u svom članku »Svećenici kao hrvatski književnici« »Katolički 
List« od 1. prosinca 1910., navodi, da se Verhovac rodio u Staroj Gradiški. Sjeme- 
nište je polazio u Zagrebu. Povjesnik dr. Ljudevit Ivančan u svom djelu: »Životo- 
pisi kanonika Kaptola Zagrebačkog«, pod rednim brojem 1037, priopćuje, da je 
kanonik Josip Verhovac nakon svršene bogoslovije zaredjen godine 1791. Župnikom 
u Čučerju postade 1795., a 1800. u Jamnici. Dne 15. rujna 1815. bude instaliran za 

iz koje se vidi da je prvi i drugi semestar svršio s ocjenom »eminens« 
(odlično). , ' : ' 

S Friganom su istovremeno polazili pravoslovnu akademiju đaci 
poznatijih imena: Janko Kamaulf, kasniji zagrebački gradski sudac i na- 
“čelnik, te hrvatski povjesnik.i zagrebački veliki župan Ivan pl. Kukuljević. 


Friganova kuća u Opatičkoj ulici broj 27. (Foto Griesbach) 


Iz svjedodžbe kraljevske pravne Procurature u Budimpešti od 27. 
rujna 1824, vidi se, da je Vjekoslav Frigan istog dana položio odvjetnički 


kanonika kaptola zagrebačkog. 1825. preuzima: upravu pobožnih zaklada Kaptola Za- 
grebačkog. Obnašao je čast sudbenog prisjednika županija zagrebačke i varaždinske. 

Kanonik Verhovac bio je poznati dobrotvor, naročito školske mladeži. U nje- 
govoj kanoničkoj kuriji na Kaptolu kroz mnogo godina bilo je na potpunoj opskrbi 
po četiri đaka. Tako i Vjekoslav Frigan, kada je došao u Zagreb na nauke, nađe 
utočište kod svog zemljaka kanonika Verhovca. 

Josip Verhovac umre 21. travnja 1834. u 67. godini. Pokopan je u grobnici 
Stolne crkve. Njegovu smrt zamilježio je u matici umrlih župe Sv: Marije kapelan 
Pavao ŠStoos; poznati hrvatski preporoditelj i župnik u Pokupskom: 

Verhovac oporučno ostavi jedan oltar našoj Katedrali; zatim u zakladu za 
potporu đaka rodom iz Požege, koji uče filozofske nauke, te zakladu za potporu 
djevojaka iz Požege u poodmakloj dobi, koje se ne mogu udati. Konačno se jednom 
zakladom sjetio svog rodnog mjesta Požege, ' ' 


8 


ispit s izvrsnim uspjehom, naročito u zastupanju velikaških imanja, Toga 
dana položio je odvjetničku prisegu. 

Nakon svršenih pravoslovnih nauka otvori Frigan odvjetničku pisarnu 
u Zagrebu, na Harmici u Hatzovoj kući. Ovo se vidi iz oglasa u »Agra- 
mer Zeitungu« od 26. siječnja 1833. U istom oglasu Frigan javlja, da se 
daju u zakup plemićka dobra »Pisarovina«, »Lučelnica« i »Paraduss« na 
10 godina od 1. veljače 1833. 


Stubište friganove kuće. Pogled s uličnih vratiju. (Foto Griesbach) 


Godine 1833., dne 5. svibnja, Frigan se oženi s Matildom Hoffer, 
kćerju Josipa HofHfera, vojničkog povjerenika kod središnjeg Varaždinsko- 
karlovačkog vojnog zapovjedništva u Zagrebu, te supruge mu Ane rođene 
Ringlstein. Svadbeni kumovi bili su dr. Aleksander Mraović, gradski 
fizik, i odvjetnik Ivan Kamaut, 


Matilda Frigan nije po roditeljskom odgoju bila Hrvatica, a ipak je 
jako volila domovinu svog muža — Hrvatsku, te je rado sudjelovala u 
svakoj domorodnoj akciji, koju su tadanje zagrebačke gospodje često 
vodile. Na Matildu Frigan mnogo je utjecalo njezino prijateljevanje sa 
Sidonijom pl. Rubido rođenom groficom Erdedi, koja je bila na čelu svega, 
što je bilo na korist hrvatske stvari, naročito na glazbenom polju. 

Matilda Frigan umre 8. travnja 1850, u 44, godini. Sahranjena je na 
groblju Sv. Jurja. ' 

Prigodom kongregacije zagrebačke županije godine 1836. kao i 1843., 
kada je borba za hrvatski jezik među hrvatskim stališima i redovima 
dospjela do vrhunca, Frigan je: kao ispravan domobranac bio na strani 
Iliraca, Sudjelovao je u obrani hrvatskog jezika u školama i uredima, 

U »Dnevniku Dragutina Rakovca«, (priopćili E. Laszowski i dr. V, 
Deželić st.), zabilježeno je dne 16, studenoga 1843., da se je kod Frigana 
održala konferencija zbog ablegata na maglarskom saboru u Požunu. 
Naši ablegati (zastupnici) radili su na tom, da mogu u magjarskom saboru 
govoriti hrvatski 

Kupoprodajnim ugovorom od 28, srpnja 1840, kupuje Frigan od grad- 
skog senatora Ivana Kamaufa jednokatnu zidanu kuću u Opatičkoj ulici 
broj 70, (danas broj 27); kupovnina je iznosila 4.500 forinti u srebrnim 
cvancigama, (3 cvancige za forint), Ugovor pročitan je na sjednici gradskog 
zastupstva 31. srpnja 1840, (Gradski arhiv br. 3157—1840.), Iz ovog kupo- 
prodajnog ugovora vidimo, da je Frigan u ono doba obnašao čast sudskog 
prisjednika zagrebačke i požeške županije. 

Nekadanja Friganova kuća još i danas stoji na uglu Opatićke i De- 
metrove ulice. Kuća se vjerojatno mnogo nije promjenila, te je onakva, 
kakva je bila, dok je u njoj stanovao gradski načelnik Frigan. Na odsje- 
čenom uglu ulazi se u kuću kroz velika vrata, Iz širokog presvođenog 
hodnika vode u prvi kat bidermajerske polukružne stube, Nad ulaznim 
hodnikom nalazi se velika soba nekad zvana palača«, u kojoj su se u ono 
blaženo staro doba održavale obiteljske zabave. Iz »palače« ide se na 
ulični balkon ograđen umjetnički izrađenom željeznom ogradom, na kojoj 
se i danas vide »A, M, F,« Ova slova označuju da su nekada vlasnici ove 
kuće bili Alojz 1 Matilda Frigan. Danas je ta kuća vlasništvo gornjo- 
gradskog župnika dra Svetozara Ritiga, Do godine 1914, nalazio se u Fri- 
ganovoj kući Banski Stol, koji se od tuda preseli na Grič br. 2, u zgradu 
nekadanje realke, gdje se i sada nalazi, 

Priopćit ćemo jedan zanimljiv zagrebački događaj, s kojim sam 
Frigan, a niti nitko od njegovih, nije imao veze. Kod tog događaja spo- 
minje se samo Friganova kuća u Opatičkoj ulici, 

Dne 9, svibnja 1877. došao je u Zagreb nadvojvoda Albrecht radi pre- 
gledbe ovdašnje vojne posade. Tom zgodom Zagrebčani okitiše svoje kuće 

hrvatskim zastavama, Među spisima bivšeg redarstvenog satničtva iz 
godine 1877, našla se je prijava nekog Medića, koji u ime više aranžera 
svečanosti, priređene prigodom dolaska nadvojvode, redarstvenom sat- 
:niku Plušćecu prijavljuje ovo: »Odboru za arangiranje i za uzdržavanje 
reda dojavljeno je da, ako se želi uzdržati mir i red u gradu, te da se ne 
«dogode kakovi izgredi, imadu se odstraniti dati: 

a) srbski barjaci i to sa crkve grčkoistočne u Margaretskoj ulici i s 
kuće Friganove u gornjem gradu Opatička ulica; 

b) magjarski barjaci s kuće preuz, gosp. bar. Raucha u Kapucinskoj 
ulici i kući udove Pongratz u Mesničkoj ulici, kakav je već i onako radi 
takovih barjakah od sl. satničarstva nalog izdan«, 

Istog dana (9. svibnja 1877,) dostavlja barun Levin Rauch gradskom 
poglavarstvu ovaj dopis: ' ' 

»Nalogu Novogradskog Načelnika zadovoljavajući jesam oddaljen od 
svakih političkih namjera izstavio na mojoj kući zastave koje scenim da 
su ovlašćene zastupati politički položaj. Čuvši da te zastave nisu mnogim 
po ćudi, nalazim za shodno sve van stavljene zastave natrag povući. U 
ostalom ću zadovoljiti svim inim u priobćenom mi nalogu i programu 
sadržanim naredbam. 

Dočim ovo do znanja Sl. gradskog Satničtvo donašam ostajem sa 
odličnim štovanjem, pokoran sluga Rauch«, 

Obadvije ove prijave nisu unešene u urudžbeni zapisnik redarstvenog 
satničtva, a niti je glede istih poduzeto kakvo pismeno uredovanje. 

Što se tiče srbske zastave na Friganovoj kući, koja je god 1877. bila 
vlasništvo njegovih nasljednika, ne može se odgonetnuti zašto je srbska 
zastava na toj kući izvješena. Poznato je, da Friganovi nasljednici nijesu 
nikad došli u rodbinske veze s osobama grčkoistočne vjeroispovjesti. 

Prigodom dolaska nadvojvode Albrechta izradio je poznati zagre- 
bački pekar Benjanin Zeininger u Dugoj ulici, iz tijesta carskog orla, 
kojeg je okružio grbovima svih zemalja tadanje Austro-Ugarske monar- 
hije. Ova pekarska umjetnina bila je izložena u Zeiningerovom dučanu 
u Dugoj ulici broj 16. »Obzor« od 9. svibnja 1877. o tom carskom orlu iz 
tjesta kaže: »Upravo godi srcu, kada se vidi tako umjetan proizvod do- 
maće obrtnosti«, 

Prelazeći na daljnji Friganov životopis, vidimo, da je Frigan na sjed- 
nici grad. zastupstva 27. veljače 1844, primljen za zagrebačkog građana, 
uz pristojbu od 24 for, (Grad. arhiv br, 878—1844.), 

Kada se je u Karlovcu 1844, osnovalo »Parobrodarsko društvo na 
Savi i Kupi«, bude na glavnoj skupštini ovog društva 28. svibnja 1945, 
Frigan izabran u nadzorni odbor, te ujedno imenovan društvenim odvjet- 
nikom, uz godišnju plaću od 400 forinti srebra, Crtice o osnutku i radu 

»Parobrodarskog društva na Savi i Kupi« donijeli smo u »Zagrebu« u 
broju za travanj-svibanj 1941. ' 

U burnim danima godine 1848, carske čete su iz Zagreba povučene u 
Italiju i Mađarsku, gdje se tada ratovalo. Za održavanje reda i sigurnosti 
osnevana je u Zagrebu građanska garda. Frigan kao pravi domorodac 
stupa u građansku gardu, te mu je kao satniku povjereno zapovjedništvo 
prve satnije. Ovu dužnost je vršio kroz godinu i pol 

U Friganovoj satniji bio je nadporučnik Lavoslav Župan, kasniji po- 
znati zagrebački knjižar. Poručnici bili su: Bolto Jallačić i gnaditelj 
Škender Brdarić. Štražmeštri: Škender Kavić, i Vatroslav Ledinski. Ka- 
prali: Josip Pirlinger trgovac, Antun Rubido, kasniji dvorski savjetnik i 
stolar Antun EFisenhut. Od stražara navađamo samo nekoja poznatija 
imena: Ivan Dolovčak odvjetnik, Žiga Vidale trgovac, Dragutin Župan, 
Adalbert Šauf odvjetnik, Hinko Stajdaher ministarski tajnik, Ferdo 
Ottinger odvjetnik, Otto Geisler zlatar, Mihalj Kontak krojač, Ivan Rossen- 
kranz gostioničar, Andrija Jakčin odvjetnik, Ivan Daubachy kasnije na- 
mjesnički savjetnik, Dragutin Gallac i Petar Očić odvjetnik, Satnija je 
brojila ukupno 133 momka. Oboružani su bili sa 63 puške razne vrsti. 62 
bili su bez puške. (Iz izvješća zapovjedništva Narodne Garde od 27, pro- 
sinca 1848. br. 58/89.). 

U isto vrijeme povjeravaju se Friganu i druge važne dužnosti. Godine 
1848, bude za Hrvatsku imenovan kao kraljevski povjerenik podmaršal 
barun Ivan Hrabovsky.#) Od tadanje mađarske vlade Hrabovsky dobiva 


žIvan barun Hrabovski carski podmaršal, rodio se godine 1779. u 
Raabu u Ugarskoj. Stupa u vojsku sa 17 godina, Sudjeluje u ratu protiv Francuza. 
1809. služi u Dalmaciji. Odlikovao se 1809. u boju protiv francuskog generala Mar- 
monta. Tom zgodom bude odlikovan redom Marije Terezije. Godine 1822. postaje 
barunom. Godine 1847. postaje vojnim zapovjednikom u Srijemu. Kada godine 1848. 
bukne u Ugarskoj revolucija, Hrabovski je bio tamo vojnim zapovjednikom. Mađar- 
ska revolucionarna vlada šalje ga protiv bana Jelačića. Hrabovski provali s voj- 
skom u Srijemske Karlovce te ih osvoji, U daljnjem razvitku mađarskog pokreta 
Hrabovski se drži kao carski general dosta pasivno. Konačno pristaje uz revolu- 
cionarne Mađare, te im čak preda tvrđave Petrovaradin i Temišvar. U Pešti nije 
nastupao dosta odvažno, kada su revolucionarci ubili carskog generala Lamberga. 

Radi svog izdajničkog držanja spram cara, dođe Hrabovski u mjesecu svibnju 
1850. pred ratni sud, te bude na smrt osuđen. Viši sud ublaži tu osudu na 10 godina 
tvrđavnog zatvora, koji je izdržavao u tvrđavi Olmitz. Godine 1852. ga je car 
Franjo Josip I. pomilovao. Pomilovanje Hrabovskoga nije na životu zateklo. Umre 
18. rujna 1852. 

Pripovijedalo se da je Hrabovski bio pod uplivom svoje mlade supruge Iza- 
bele rođene Klobusitcky, po narodnosti Mađarice, s kojom se je oženio 1847. (Dr. 
Wurzbach: »Biografisches Leksikon« iz 1863.) 

Ljudevit Vukotinović u »Narodnim Novinama« od 6. srpnja 1848. opisuje jedan 
sastanak s Hrabovskijem u mjesecu svibnju 1848., kod Gradca na granici križe- 
Vačke županije i križevačke regimente. Vukotinović je branio Hrabovskomu ulaz na 

nalog da protiv hrvatskog bana Josipa baruna Jellačića, provede istragu, 
naročito radi sastanka hrvatskoga sabora, Ove mjere mađarske vlade 
bile su uzrokom, da u Hrvatskoj nastade uzrujanje do vrhunca. Frigan 
u svojim sjećanjima kaže, da je Hrabovskijevo imenovanje izazvalo ne- 
mire i najgore događaje. Ban Jellačić želi odvratiti prijeteće zlo, zato 
pokušava kod carskoga dvora izhoditi ukinuće Hraborskijevog imeno- 
vanja. ' 

U ime cijelog hrvatskog naroda ban Jellačić, šalje Kralju Ferdinandu 
predstavku, u kojoj moli Hrabovskijevo skinuće s časti kraljevskog povje- 
renika. Ban povjerava Vjekoslavu Friganu, da predstavku nosi u Beč. 
Ujedno mu daje poruku za ratnog ministra grofa Lautora, Frigan u svojim 
uspomenama opisuje, kako je mjeseca svibnja 1848, došao u Beč, Dne 
17. svibnja vladali su u Beču nemiri; zato ga car nije mogao primiti, 
Istoga dana car s obitelju ostavlja Beč i putuje na sigurnije mjesto u 
Insbruck. Frigan ishodi audijenciju kod Nadvojvode Franje Karla, kome 
je predao caru upravljene banove poruke s molbom, da što prije dođu u 
carske ruke, : 

Frigan je svojom razumnom okretnošću izvršio banove želje. Hrabov- 
sky bude doista iz Hrvatske opozvan, što je doprinjelo smirenju javnosti, 

Zanimljiv je Friganov izvještaj Gradskom zastupstvu, u kojem u 
kratko opisuje svoj boravak u Beču. Taj izvještaj je pročitan na sjednici 
Gradskog zastupstva 1, srpnja 1848, Doslovno glasi: ' 

»Slavni Magistrat! Usled povjerenja, s kojim mene u Beč k Njegovom 
Veličanstvu Našem najmilostivijem Kralju sa prošnjum proti izposlanom 
po Magjarskom Ministeriu G, Generalu Hrabovskom kakti kralj, Komi- 
šaru u poslu istraživanja nekakvih kod nas nenahadjajućih se bunah, otpu- 
tili jeste, imam čest, službeno izvestiti, da taki po zadobljenoj dana 15, 
t. mj. (svibnja) a 11 sati nočju prošnji u 12 sati iz Zagreba odputio se i već 
17, u jutro u sedam sati u Beč došel jesem, zaznavši vendar za mali čas da 
pred lice Njegovoga Veličanstva na drugač nego po Magjarskom Ministe- 
riu dospeti mogu, tako naimre u 11 sati, isti dan Audienciu pri Njegovoj 
Sjajnosti gospodinu Nad-Hercegu Franji Dragutinu zaiskal, i taki pred 
Njegovo lice pušćan bil sam, kojemu od strani tak sl, Magistrata kak i 
cijeloga gradjanstva, tužbu protiv postupanja Magjarskoga Ministreria u 
obziru našega Gospodina bana i celoga Naroda usmeno također izjavil 


hrvatsko civilno područje, naročito u Zagreb. U tu svrhu raspolagao je Vukoti- 
nović s 40 konjanika pod vodstvom jednog časnika. U Gradcu se Hrabovski sastade 
s banom Jelačićem. Vukotinović na kraju svojeg članka kaže, da je barun Hrabovski 
slab čovjek, jer ga vodi i ravna žena, Mađarica mlada. Starom generalu, a slabom 
mužu dopada se, kad ga grli mlada ženčica pa tada zaboravlja na čast i poštenje. 
Vukotinović završuje: »Ne sjalo mu sunce, kao ni meni, ako istinu ne pišem«. 

i ponizno umolil jesem, da prošnju na Njegovo Veličanstvo upravljenu 
iz mojih ruk (kajti ufanja kroz Ministerium Magjarski pred Njegovo Veli- 
čanstvo dojti ne bi imal), najpremilostivnie primi, što se nesamo tako uči- 
nio, nego i meni Milostivno odgovorio jest, da tak Njegovo Veličanstvo, 
kak i cela obitelj Kraljevska od vernosti Horvatah proti sebi uverena je 
i da prošnju predanu taki Njegovom Veličanstvu predah i da se u Veče' 
uzme odredil bude i tak mene odpustil je, Ništormanje posledice moje 
Audiencie nikakove izjaviti nemogu, jerbo on isti dan u 7 sati na večer tak 
Njegovo Veličanstvo, kako i Sjajni Nadherceg Franjo Dragutin i Cela 
obitelj Carska zbog napastovanjah Bečlia, poglaviti svoj grad Beč ostavila 
iu Tirolsku otputila se je. 

Šta kad službeno izvještujem. Troške na putu i u Beču imam u 64 
for, 52 novč, srebra sastojeće obznajuć, ako men; povernuti blagoizvolili 
budu, zahvalno prijel budem. S dubokim počitanjem ostajem Slavnoga 
Magistrata U Zagrebu dan 24. svibnja 1848, Vekoslav Frigan« (Gradski 
arhiv br, 1919—1848.). 


Gradski Magistrat Friganu nije isplatio trošak puta u Beč, to on 
molbom od 28. studenoga 1848. požuruje isplatu iznosa od 64 for. 52 nov- 
čića srebra, Frigan je voljan jednu trećinu troškova pokloniti Gradskoj 
općini, dok ostale dvije trećine moli da mu se isplate, 


Gradsko zastupstvo raspravilo je Friganovu molbu na sjednici i. 
prosinca 1848., te je zaključilo da mu se ne može isplatiti nikakav tro- 
šak, jer prigodom izaslanstva u Beč nije bilo govora o naknadi putnog 
troška. Znade se, da je Frigan istodobno u Beč putovao drugim poslo- 
vima, (po želji banovoj). Gradsko zastupstvo izrazuje Friganu za njegov 
trud javnu zahvalu. (Grad. arhiv br. 3073—1848.), 


Kada je 1848, počelo spremanje na rat protiv Mađara, bude i ple- 
mićka općina Turopolje pozvana na ustrojenje jedne čete, koju je imala 
poslati na Dravu, Još iz žalosnih srpanjskih događaja 1845. poznato je, da 
su Turopoljci bili pristaše takozvanog mađaronstva. Zato se Turopoljci 
nećkaju, da pođu u rat protiv Mađara. Ban Jellačić naređuje Friganu, kao 
svom povjereniku, da odmah pođe u Turopolje i da tamo postroji četu 
vojnika, te je zatim pošalje banovoj vojsci. U početku je Frigan u Turo- 
polju imao dosta poteškoća, Zato mu ban u pomoć dodijeli 500 vojnika 
novogradiške graničarske pukovnije i jedan top. To je djelovalo. Turo- 
poljci su sada razumjeli, da nema šale, te se banovom pozivu valja po- 
koriti. Nije ni došlo do upotrebe oružane sile, Frigan u svojim uspomenama 
opisuje, kako je uz razumno razlaganje kod Turopoljaca imao uspjeha. 
Nakon 16 dana Frigan je svoju dužnosti potpuno izvršio. Turopoljska četa 
bila je postrojena i poslana k banovoj vojsci na Dravu. 

O Friganovom poslanstvu u Turopolju našlo se je u arhivu tadanje 
banske vlade zanimljivih spisa, koje ćemo u izvadku ovdje priopćiti. 

U dopisu od 8. rujna 1848. broj 294, banska vlada daje Friganu neke 
naputke, te kaže da je on (Frigan) podnio vladi usmeni izvještaj o razi- 
čitim zaprijekama u pogledu novačenja Turopoljaca za banovu vojsku. 
Frigan izvješćuje, kako su »Četnici turopoljski« prestari. Novi popis je 
zakašnjen. Tim povodom banska vlada Friganu nalaže, da četu, koja je 
za put spremna, odmah odpravi, Nadalje se Frigan ima staviti u sporazum 


tovar 


Vjekoslav Frigan u juratoškom gala odijelu 


s županom turopoljskim. Banska vlada određuje, neka svakog, koji bi kod 
popisa novaka »kakove prepone, zaprčke smutnje il bane činio, odmah 
pod zatvor stavi, koji će se po tom kao bunitelj naroda polag obstojećih 
banskih naredaba kazniti«, 

Na ovu odredbu banske vlade Frigan podnosi izvještaj iz Velike Go- 
rice 11. rujna 1848., časti banske namjestniku Mirku pl. Lentulaju. U iz- 
vještaju kaže, da je do sada skupio 80 momaka, koji će pod jakom vojnič- 
kom pratnjom biti odpravljeni u Zagreb, »ako šta čisto osebunoga tome 
nakanenju suprostavilo se ne bi«. Frigan naročito moli časti banske na- 
mjesnika pl. Lentulaja neka odredi, da se Turopoljci u Zagrebu ne bi po 

građanskim kućama ukonačili, već ih valja u kasarne spremiti i pod voj- 
ničku stražu staviti, te ako je moguće, da se odmah na bansku zastavu 
zakunu, »jerbo drugačie bogme se razbežali budu, a onda pako tako berzo 
u ruke ne dojdu«, (Arhiv Banske vlade br, 311—1848.), 

»Narodne Novine« od 9. rujna 1848, priopćpju, da Turopoljci zato nijesu 
htjeli u rat ići, jer je bila održana pogriješna »konscriptija«, Popisani su 
starci i djeca, a zdravi i jaki momci su kod kuće ostali, Sastavlja se novi 
popis, kad se taj svrši, unovačeni će ići u boj. 

»Narodne Novine« od 12. rujna 1848. pišu, da je 11. rujna došao jedan 
dio turopoljske čete s barjakom u Zagreb. Imadu i svoju »bandu« koja 
svira narodne koračnice, S njima su došli i graničari Gradišćani, koji su u 
Turopolju vršili priprema službu. Turopoljci nastavljaju put prema 
Dravi. ' 

Na 17. rujna 1848, Frigan podnosi izvješće časti banske namjesniku 
pl. Lentulaju, u kojem opisuje svoje dosadanje nastojanje oko sabiranja 
Turopoljaca za banovu vojsku. Frigan izvješćuje, da je 5. rujna došao u 
Veliku Goricu, gdje su mu se pridružili kotarski sudac Ivan Terputac i tu- 
ropoljski prisežnik Mato Jakopović. Stavila mu se na raspolaganje grani- 
čarska vojska. Pomoću župana turopoljskog Stipana Josipovića pozvao je 
predstavnike sviju općina i činovnike turopoljske: Alberta Modića i Dra- 
Sutina Špišića, kojima je priopćio banski nalog, da se Turopoljci odmah 
u vojsku prijave ina Dravu krenu, Na 6, rujna sakupio je u Gorici 50 ljudi. 
Kod tih ljudi Frigan zapazi, da nijesu za vojsku, jer su prestari ili »drugih 
telovnih falingah radi sversi odgovarati ne mogu«. Zato je odmah pošao 
u Zagreb, časti banske namjesniku i tamo usmeni uzvještaj podnio. Tekar 
11. rujna uspjelo je 86 momaka sakupiti i u Zagreb poslati, Prilaže popis 
od 16. rujna 1848. »Čete Turopoljske«, koju je po nalogu gospodina Bana 
podignuo i u Zagreb odpravil. Upisano je 120 momaka. (To potvrđuje 
vijest »Narodnih Novina« od 12. rujna 1848.). (Arhiv Banske vlade br. 
339—1848.). ' 

Zanimljiva su Friganova opažanja u Turopolju, naročito u pojedinim 
seoskim kućama. U selu Dragonošec izjavili su seljaci Mato Šimer i Štefan 
Škendrović, a u selu Vukomerić Ivan Markulin, da se oni na nikakav način 
ne će postaviti za banove vojnike. Za ove seljake Frigan doslovno piše: 
»i oni govoreć da makar im se kuće popalile, oni vender išli ne budu, 
jerbo komeš njihov Jozipović, (to se razumije onaj koji se u Mađarskoj 
bavi), njim pisal je, da samo nek ne idu, a blago neka u šume oteraju, šta 
i učinili jesu, ako njih se kuće popale, da loze dosta je, a novaca za kuće 
delati on (Jozipović) dal bude«, Frigan predlaže da se ti buntovni seljaci 
pohvataju, u Zagreb pr a zatim uvrste u vojsku, (Arhiv Banske vlade 
br, 339—1848.). 

Povodom Friganovog izvješća, Banska vlada nalaže županiji zagre- 
bačkoj dopisom od 18. rujna 1848, broj 339, neka se izda nalog podžupanu 
Modiću i satniku Špišiću, da buntovne seljake u Turopolju odmah pohva- 
taju i u Zagreb dopreme. 

»Narodne Novine« od 30, rujna 1848. priopćuju, da je oko 30 Turo- 
poljaca, koji su položili zakletvu prebjeglo Mađarima, K tome dodaju: 
»Ele će se još kajati«, = 

U svojim daljnjim uspomenama piše Frigan, da su se već koncem 
godine 1848. kod banske vlade nagomilali silni poslovi. Trebalo je dobrih 
i savjesnih suradnika. Banske časti zamjenik Mirko pl. Lentulaj pozivlje 
Frigana na suradnju, te mu izdaje dekret od 29, ožujka 1849. N 2928/628 
ovog sadržaja: 

»Gospodine! Za presuđivanje svih političkih prestupljenjah nevernikah 
hrvatsko-slavonskih, naimenovao sam Sudbeni stol kraljevine Hervatsko- 
Slavonske javno postupajućim sudištem. U tom sam ipak isto sudište 
umnožao izvanredni članovi. Poznavajući Vaše rodo i pravoljublje naime- 
novao sam i Vas privremenim članom istoga sudišta, 

Obaveštavajući Vas o tom službeno Vas najuljudnije pozivam, da na 
pčrvi poziv predsednika istoga sudišta Prčrvi poziv predsjednika Hermana 
Bužana u Zagreb dođete i Vašim mudrim pravdoljubivim savetom k pra- 
vednome sudu doprinesete, 

Za svakoga člana koji u Zagrebu neobitava, opredelio sam ako bi 
zahtevao, osim putnih troškova nadnicu od 4 for, srebra iz državne bla- 
gajne, što Vam se znanja i ravnanja radi priopćuje. Primiti pozdrav moj!« 

Izim što je Frigan postao privremenim članom sudbenog stola povje- 
ren mu je nadzor nad državnim poštanskim uredima, Ovu službu vršio je 
Frigan do ukinuća banske vlade. Za ovo službovanje dobio je priznanje 
od kralja, a isto tako # od bana Jelačića. 

Frigan u svojim uspomenima navodi, da su članovi vlade Banskog vi- 
jeća za vršenje službe dobili plaću godišnje po 1.200 for, On je kao pravi 
domorodac nije htio plaću primati. 

Nakon dovršenog rata u Italiji i Mađarskoj koncem 1849, opažale su 
se posljedice, koje ratno doba obično ostavlja. Među takvim zapaženo je, 
da su vraćeni vojnici sakrivali oružje, s kojim su se kasnije u nedozvo- 
ljene, pa čak i u zločinačke svrhe služili. Valjalo je pojačati sigurnosnu 
službu. Frigan opisuje, da je prigodom vršenja sigurnosne službe godine 
1850. u blizini Zagreba na dobru Kosnica odkrio veliku množinu pušaka 
i oštrih naboja. O tom nalazu načinio je prijavu banu Jellačiću. Ban nalaže 
Friganu, da u prisutnosti tadanjeg artilerijskog kapetana Križa, (koji je 
oko godine 1867. živio u Zagrebu kao umirovljenik), zatim županijskog 
tajnika Svetozara Kuševića, (kasnije srijemskog velikog župana), koji je 

kod tog slučaja bio političkim povjerenikom, pođu na lice mjesta i nalaz 
izvide. Doista su u Kosnici našli 1003 pušaka s pripadajućim bodovima i 
24 škrinje oštrih naboja. Sve pronađeno oružje predano je vojničkoj oru- 
žani u Karlovcu. 

»Narodne Novine« od 8, veljače 1850, priopćuju, da je ban Jellačić dao 
Banskom Vijeću nalog, da tadanji odbor zagrebačke županije razpusti, a 
novi da se imade sastaviti. Taj odbor imao bi rješavati sve županijske 
poslove. Među ostalima imenovan je za županijskog odbornika i Vjeko- 
slav Frigan. 

Godine 1850. ban _Jellačić spaja sve četiri miiekačke jurisdikacije 
u jednu gradsku obćinu. U mjesecu svibnju 1851. obavljeni su prvi gradski 
izbori. Zagrebačkom gradjanstvu dana je prilika da si bira Gradske za- 
stupnike, bez obzira na nekadanje stare gradske pravice. Među ostalim 
izabran je gradskim zastupnikom Vjekoslav Frigan u drugom razredu 
birača gornjeg grada i općine Horvati sa 62 glasa, Čast gradskog zastup- 
nika vršio je Frigan sve do mjeseca ožujka 1861., kada je nastupilo novo 
izabrano gradsko zastupstvo. 

Banska vlada imenovala je Frigana dekretom od 26, rujna 1851, br. 
8608, ispitnim povjerenikom za pravno i državno znanstvene teoretske 
ispite. U tom svojstvu imao se radi vršenja ove službe prijaviti kod gene- 
ralnog prokuratora Ivana Mažuranića, te ispitnog predsjednika Franje 
Žigrovića. Ovu čast je Frigan vršio do smrti, 

Godine 1852. na 30, ožujka održana je kod Banske Vlade sjednica, 
na kojoj se imalo raspravljati o naknadi za izgubljene dohodke, kao i o 
ustanovljenju urbarskih odnošaja. Toj sjednici pozvani su ponajbolji tada- 
nji pravnici, a među ostalim i Vjekoslav Frigan, koji je bio poznat kao 
stručnjak u pravnim poslovima vlastelinskih gospodarstava. 

Gradsko poglavarstvo izdaje Friganu, na njegovu zamolbu, svje- 
dodžbu od 3, listopada 1852. br, 2732, u kojoj posvjedočuje, da od svršenih 
nauka na zagrebačkoj pravoslovnoj akademiji neprekidno stanuje u Za- 
grebu. Od ustrojenja nove zagrebačke općine član je Gradskog zastup- 
stva, uzorna je građanskog vladanja. Vješt je u hrvatskom, njemačkom 
i latinskom jeziku. 

»Narodne Novine« od 18. rujna 1849. donose domorodni poziv za 
utemeljenje »Jelačićevog zavoda« za nemoćne vojnike Trojedne Kralje- 
vine s Krajinom i Vojvodinom. Ministerijalni savjetnik Metel Ožegović 
dobiva od civilno-vojnog upraviteljstva dozvolu za sastav odbora, koji će 
oživotvoriti »Jelačićevu zakladu za nemoćne vojnike«. U isto vrijeme, 
kada se je radilo na ostvarenju Jelačićeve zaklade, bilo je u Hrvatskoj 
upravo natjecanje, tko će velikog hrvatskog bana baruna Jelačića u znak 
zahvalnosti obdariti što ljepšim poklonima i uspomenama, Ban izjavljuje, 

da bi mu bilo draže, kad bi se umjesto njemu namijenjenih darova, radije 
doprinosilo »Zakladi za nemoćne vojnike«, koja zaklada nosi njegovo ime. 
U tom plemenitom zavodu Frigan surađuje najprije kao odbornik, a ka- 
snije kao pravni zastupnik, . 

Godine 1855, pozove ban Jelačić Frigana u upravno povjerenstvo 
»Jelačićeve zaklade za nemoćne vojnike«, te ga ujedno imenuje zakladi- 
1im pravnim zastupnikom, Prigodom tog imenovanja izdan je Friganu de- 
kret od 13. travnja 1855. broj 86, kojim ga zaklada o tom imenovanju 
obavještava i poziva, da dolazi na odborske sjednice, koje se obdržavaju 
svakog ponedjeljka. Nadalje ga upućuje, da s banskim savjetnikom Fra- 
njom pl Zengvallom, te s namjesničkim knjigovođom Lichtengelom po- 
duzme ispitivanje sigurnosti zakladinih glavnica, uzajmljenih različitim 
dužnicima, U svojim uspomenama Frgan navodi, da je povjerene časti u 
Zakladi obavljao besplatno kroz sedam godina, sve dok godine 1861. nije 
izabran gradskim načelnikom, 

Na 17. lipnja 1850. obdržavana je skupština predstavnika svih narod- 
nih društava. Predsjedao je kanonik Mate Vuković kao podpredsjednik 
književnog društva »Matice Ilirske«. Predsjednik tog društva grof Janko 
Drašković radi bolesti nije mogao doći. Svrha sastanka bila je osnutak 
»Narodno-književnog društva, inače narodnog muzeuma ili prosvjete«. 
Izabran je odbor tog novog društva, u koji je ušao i Vjekoslav Frigan. 
(»Narodne Novine« od 20. lipnja 1850.) (Nastavit će se.) 


Viktor Kučinić: (Nastavak) 


SPOR DIMITRIJA DEMETRA S UPRAVOM 
NARODNOGA KAZALIŠTA 


»Freihaustheater« u kulturnoj je povjesnici mnogo značajniji nego 
njegov nasljednik »Theater an der Wien«, a kako je i za nas Hrvate od 
naročite važnosti, jer je djelokrug nekih njegovih uglednih članova bio 
vezan i uz naša kulturna zbivanja — stog ćemo malo opširnije proučiti 
historijat ovoga kazališta, »Freihaustheater« big je smješten u jednostavnoj 
drvenoj dvokatnici, a njegov vlasnik, od kad je kazalište 1787. otvoreno 
bio je čuveni bečki glumac, operni pjevač, kazališni ravnatelj i pisac 
mnogih kazališnih komada Emanuel Schikaneder (1751—1812!, 
inače prijatelj Amadeusa Wolfganga M oza rta, koji je po naručbi i prema 
tekstu Schikanedra skladao za njegovo kazalište svoju glasovitu komičnu 
operu: »Čarobnu frulu«. Praizvedba ove obljubljene opere bila je 30. 
septembra 1791. godine. Mozart već teško bolestan (umro 2 mjeseca iza 
toga) sam je izvedbom dirigirao a Schikaneder pjevao je ulogu »Papagena«. 

U dvorištu ovog Schikanedrovoga kazališta stajala je malena vrtna 
kućica, u kojoj je Mozart skladao »Čarobnu frulu«, jer je ovdje imao više 
mira nego kod kuće, Ta kućica (Mozarthiuschen) prenesena je kasnije u 
Salzburg rodno mjesto Mozarta, a danas je znamenito hodočašće štovatelja 
Mozarta i njegove glazbe, Od mnogobrojnih Schikanedrovih kazališnih 
komada, dosta njih je davano u starom zagrebačkom kazalištu u Deme- 
trovoj ulici, po bečkim teaterskim družinama, Njegova su pozorišna djela 
naročito pak tada moderni čarobni igrokazi bili i u Zagrebu vrlo obljublieni. 

Uz Schikanedrovo ime povezano je s našim starim kazalištem u Za- 
Srebu a i sa starom katedralom u Đakovu i ime: Jakoba Haibla 
(1761—1826) tenoriste »Freihaustheatra«, skladatelja, orguljaša i Mozar- 
tovog šurjaka, Kada je 1791, godine 5. decembra Mozart umro, povjerio 
je Schikaneder skladanje svojih igrokaza Jakobu Haiblu, koji je naročito: 
veliki uspjeh postigao sa svojom glazbom za Schikanedrov »Tyroler- Wa- 
stel«, koji se i u zagrebačkom kazalištu svršetkom osamnaestoga i počet- 
kom devetnaestoga stoljeća mnogo puta izvodio. 

Haibl je u »Freihaustheatru« upoznao Mozarta, a preko njega i S o- 
liju Weber, mladju sestru Mozartove supruge Constanze Weber, 
Kad je, đakovački biskup Anton Mandić 1806. godine boravio u Beču, 
da sastavi pjevački zbor i orkestar za crkveni kor đakovačke katedrale, 
bio mu je između ostalih preporučen i tenorista Haibl, a taj dragovoljno 
Prihvati biskupovu ponudu da bude regenschori u Đakovu, brzo oženi So- 
liju, koju je već niz godina volio i još istog ljeta nastani se sa svojom 
suprugom u Đakovu, gdje je ostao preko 20 godina t. j. sve do svoje smrti 
1826. Pokopan je na đakovačkom groblju. Ja sam prošle godine tražio nje- 
govo zadnje počivalište — ali uzalud! Prem je na tome groblju sačuvano 
dosta grobova između 1820,—1830, godine ipak Haiblova u toj skupini 
nema, Sigurno je dobio na grob iza smrti samo drveni križ, koji je s vreme- 
nom istruhnuo i na taj se način njegovim posmrtnim ostacima zameo svaki 
trag, Haibl je i u Đakovu komponirao mise, koje je posvetio biskupu Man- 
diću i njegovom nasljedniku Rafaju. Sofija Haibl- Weber, po rođenju sestri- 
čna glasovitog skladatelja C. M, Webera, odputovala je iza smrti svoga 
supruga iz Đakova u Salzburg. Tu je živila u zajedničkom kućanstvu sa 
svojom sestrom a Mozartovom udovom Costancom. Umrije 1844, godine 
i bude pokopana na tamošnjem groblju, daleko od svoga Haibla, 

No vratimo se sad k »Teatru an der Wien«, od kojeg smo se već u 
samome početku prilično zastranili, Zbog bojazni od požara bude Schi- 
kanedru godine 1799, zabranjeno, da u svom drvenom kazalištu daje javne 
predstave, On tad u društvu s nekim bogatim trgovcem, nešto dalje od 
»Freihaustheatra« a tik uz riječicu » Wien« sagradi novo kazalište i prozove 
ga >»Theateran der Wien«. Zadnja predstava u Freihaustheatru 
davala se 11, juna 1801 godine, a prva svečana predstava u novom kazalištu 

već 13. juna iste godine. »Freihaustheater« je zatim porušen, a pred neko- 
liko godina djelomično je nestala i velika Starhembergova stambena zgra- 
durina. ; ' 
»Theater an der Wien« postoji još i danas na istome mjestu, (VI. 
Bezirk Linke Wienzeile) dakako nekoliko puta renoviran. U prvoj polovini 
XIX. vijeka izvađahu se na njegovoj bini ponajviše čarobne i komične 
opere, a danas operete, baleti i manje opere. Na ovom je kazalištu počet- 
kom prošloga stoljeća požnjela svoje prve velike uspjehe slavna plesačica 


Vrtna kućica nekadanjega Freihaustheatra, u kojoj je Mozart skladao 
»Čarobnu frulu« 


Fanny Elsler; na njegovoj se pozornici izvađahu i mnogobrojna djela 
Mozarta i Beethovena, Ludvig Sporer i Gustav Lortzing bili su mu kapel- 
nici, a mnoge Grillparzerove drame doživiše upravo na ovome kazalištu 
veliki uspjeh. 

Theater in der Josephstadt, Od velikog značenja za bečku kazališnu 
umjetnost bio je »Theater in der Josephstadt«, koji je otvoren 1788, godine 
u kući: »Zum goldenen Strauss«, Godine 1822. bilo je ovo kazalište sasma 
obnovljeno; za njegovo novo otvorenje skladao je Ludvig van Beethoven 
ouverturu: »Weihe des Hauses«, Ovako obnovljeno kazalište postoji još i 
danas (Reinhardt-Biihne) u VIII. kotaru, Josefsstidterstrasse 26). Na 
njegovoj su malenoj pozornici debutirali Raimund i Nestroy, a Konradin 
Kreutzer bio mu je kapelnikom od 1833.—1837. godine. Već u samome 

početku davale su se na »Theatru in der Josephstadt« samo ozbiljne 
stvari: opere i tragedije, a danas drame i veseli igrokazi, 

Od ovih petero bečkih kazališta, po kojima je Dimitrije Demeter 1854. 
$odine u mjesecu kolovozu, rujnu i listopadu danomice vrludao, da sakupi 
potrebno osoblje za zagrebačko kazalište — dva su bila u starome Beču 
i to: »Burgtheater« i »K&rntnerthortheater« a ostala tri: » Theater an der 
Wien«, »Theater in der Leopoldstadt« i »Theater in der Josephstadt« 
nalazila su se u tadanjim bečkim predgrađima, izvan gradskih zidina. 


DEMETER SKUPLJA GLUMCE 

Demeter je, u koliko u Beču nije bio zapriječen dužnošću oko skuplja- 
nja glumaca za zagrebačku pozornicu, ponajrađe boravio u kazalištima, 
$dje je sezona počimala već početkom mjeseca kolovoza, Naravno, da se 
je Dimitrija kao dramatičar i zdušni kazališni čovjek ipak ponajbolje osje- 
ćao u tadanjem žarištu kazališne umjetnosti; »Burghtheatru«, koji je 
baš u to vrijeme pod upravom genijalnoga intendanta Heinricha 
Laube-a, bio na vrhuncu svoje slave, Goethe, Goldoni, Shakespeare, 
Schiller, Lessing, K&rner, Ludwig, Scribe, Moliere, Kleist, Calderon, Cor- 
neille, Grillparzer, Raimund, Halm, Freytag i druga imena klasičnih i sa- 
vremenih dramatičara rese tada njegov repertoar, A uz ova slavna pje- 
snička imena eto nam i sjajnih glumaca: Ludwig Gabillon, Bernhard Bau- 
meister, Karl Meixner, Josef Wagner, Marie Seebach, Bogumil Dawison, 
Karl Fichtner, Josef Lewinsky, Heinrich Anschiitz, Julija Rettich, Fri- 
drich Beckmann, Ludwig L&we, Karl Laroche, Kristine Enghaus — a iznad 
ovih umjetnika pozornice, bdiju nenatkriljivi redatelji, koji magičnom vje- 
štinom dovode scenu, dikciju i mimiku do tada još neslućene visine, Ako 
uzmemo još u obzir skupocjene dekoracije i originalne kostime, pa uživlja- 
vanje umjetnika u njihove uloge — to možemo mirne duše reći, da se 
»Burgtheater« pod vodstvom direktora Laube-a dovinuo do takovog 
umjetničkog stepena, s kakovim svijet dotada još nije bio upoznat, Pa nije 
čudo, da bečki »Burgtheater« postaje u drugoj polovini XIX. stoljeća sre- 
dište kazališne umjetnosti, kamo su hrlili, zapravo hodočastili ljubitelji 
»Thalie« gotovo iz cijeloga svijeta, da tu, na vrelu, uživaju u velikoj 
umjetnosti, 

I Dimitrije Demeter, koji je ovu pozornicu poznavao još iz svojih 
mladih dana, dok je u Beču učio liječničku znanost, bio je oduševljeni što- 
vatelj »Burgtheatra«, dobro je poznavao njegovo djelovanje, njegov re- 
pertoar, njegove glumačke sile, dapače među aktivnim umjetnicima imao 
je i nekoliko dobrih znanaca. Tako i Ludwiga L&we-a, odvjetnika 
glasovite porodice, koja je njemačkim kazalištima dala nekoliko jakih 
$lumačkih talenata. Ludwig L&we, veliki traged (1795—1871) zaposlen na 

»Burgtheatru« od 1826, godine, bio je Demetrov savjetnik kod sastavljanja 
glumačke družine za zagrebačko kazalište a po svoj prilici upoznao se 


Ludwig Lowe i Kristine Enghaus na pozornici Burgtheatra 1845. godine. Lowe je u 
srpnju 1847. g. gostovao u Zagrebu.“) 


preko njega s bečkim glumcem Rudolfom Stephanom, kasnijim 
ravnateljem zagrebačkoga kazališta. 
No niti L&we, niti Stephan nisu mogli Demetru kod skupljanja glu- 


") O gostovanju Ludwiga Lčwea napisao je Nikola Andrić u Spomen-Knjigi 
»Hrvatskog zemaljskog kazališta« (1895. 'g.) slijedeće: »Sredinom srpnja 1847. dođe 
slavni glumac bečkog dvorskog glumišta Ludwig Lčwe da gostuje na hrvatskoj 
pozornici. Već na granici hrvatskoj bude pozdravljen gruvanjem prangera i veselim 
Klicanjem. I ako je kiša lievala kao iz kabla, dočekala ga je o ponoći sila naroda 
pred »Carem Austrijanskim« kao i godinu dana prije što je dočekala Franju Liszta. 
Korporacije su se nađmetale, da ga počaste i odlikuju što čišćom  gostoljubivošću. 
Narodna mu je »Dvorana« udešavala bankete i izlete u okolicu zagrebačku. Lowe 
je prema tome prvi veliki gost hrvatske pozornice.« i 

mačkih sila biti mnogo u pomoći i zato se Demeter, a na nagovor L&we-a 
obrati na jednog od bečkih kazališnih agenata ili komisera, kako su se sami 
nazivali, Taj komisar bio je zapravo posrednik između glumaca i kaz, di- 
rektora, koji. su tražili umjetnike, Bez njih nije se moglo u kraće vrijeme 
sabrati potreban broj odgovarajućeg kazališnog osoblja, 

I naš Dimitrija videći da je lovljenje besposlenih glumaca i glumica po 
Beču veoma jalov posao obrati se prema uputi L&we-a i Stephana na kaza- 
lišnog agenta Aloiza Wagnera a taj, naravno uz dobru nagradu, sa- 
stavi u roku od 8 dana potrebno glumačko i pjevačko osoblje za našu 
dramu i operu, Tko sretniji od Demetra! Riješio se velike brige i sad će 
imati dovoljno vremena za pohađanje ne samo »Burgtheatra« nego i 
»Opere«, gdje je tih dana gostovala lijepa primadona Kamerer, neka- 
danja članica Brambilline operne stagione, s kojom se Demeter upoznao 
još u Zagrebu, kad je o njezinom pjevanju pisao u »Nevenu« kolosalne 
kritike, Moram spomenuti, da je Demeter bio u svemu pravi teaterski 
čovjek, pa i u ljubavi: on se zaljubljivao samo u glumice, Iza smrti svoje 
zaručnice Franjice Vesel, Dimitrija bi tu i tamo rado »usplamtio« 
za kojom dražesnom glumicom, a sada kako vidimo za Privanisinjem $0- 
spođicom Kamerer, zr 

Čim je agent Wagner sasma završio svoj rad oko sastava pidasasia za 
naše kazalište, Demeter ne časeći ni časa šalje (15. VIIL) predsjedniku 
Klobučariću u Zagreb slijedeću brzojavku: 

»Gluimu i operu -dobro sastavio. Prodajte lože. Prva predstava 16. rujna. Tri 


stotine forinta odmah i uz moje jamsivo šaljite«. 
No kasnije ćemo saznati, da se Demeter ljuto prevario misleći da je 


već sve svršeno. Još punih 7 dodan nakon odaslanja ove brzojavke ostao 
je u Beču kineći se da reorganizira i upotpuni tek sabranu družinu, koja 
se već od prvoga dana počela raspadati, Jedva da mu je pod Nuaiku nje- 
govog boravka u Beču pošlo za rukom, da kako-tako sastavi odgovarajući 
personal za njemačku dramu i operu te za hrvatsku dramu — ali ovu samo 


od 3 člana! 


U ZAGREBU NE RAZUMIJU ZAŠTO DEMETRU TREBA TRI STOTINE 
FORINTA 

Istoga dana, kad je Dimitrija brzojavio u Zagreb već je tu depešu 
imao u rukama »presvietli« Klobučarić, kome nikako nije išlo u glavu, da 
je Demeter u tako kratko vrijeme skupio kazališno osoblje za dvije drame 
i operu a da nije, kako je to bilo utanačeno, poslao ugovore na potpis u 
Zagreb. A još mu je manje išlo u glavu, zašto on treba toliki novac, jedva 
su dva tjedna otkako je krenuo u Beč a tad ga je »kazališna pineneznica« 
dobro opskrbila novcem, Još »presvietli« nije pravo došao k sebi, kad 
slijedećeg jutra evo nove brzojavke, Srdito raskine pečat mrmljajući; »Kaj 
taj vraga furt prčka s telegramima«, Očima preleti po pismenima; 

»Na moju odgovornost 300 forinta za neophodne izdatke po meni već isplaćene 
— molim odmah poslati. Pjevačicu Mink možemo dobiti i nije skupa javite brzo- 
javno da ili ne. Dr. Demeter, Wien-Wieden, Hotel Oedenburg«, 
Klobučarić odbaci brzojavku govoreći sam sobom: »Kaj bumo s tim čove- 
kom? Rashitava teaterske peneze za telegrame, Der Kerl wird uns zu 
Grunde richten! I mam dva telegrama, jen za drugim šile a svaki dojde na 
pet forinti. Tak to nemre itil« Nakon par časaka njegov je »bedinter« odle- 
tio s pismom kazališnom tajniku Prici: »Brzo sazovite sjednicu, ako je 
danas prekasno, onda prekosutra, Sutra ne, jer je 18, august, rođendan 
Njegovog Veličanstva«, < 

Sjednica kazališnoga odbora održala se prema tome 19. kolovoza, a 
za prvu točku dnevnoga reda stavljen je Dimitrijin boravak u Beču, Klo- 
bučarić uze riječ: »Gospodo, s kojim pravom naš teaterski poslovođa 
najmljuje glumce i glumice a da s njima sklopljene ugovore ne šalje nama 
na uvid i odobrenje. Zašto on treba 300 forinta, zar je u roku od 10 
dana potrošio već 1150 forinti, koliko smo mu predujmili, kada je putovao 
u Beč; kojim pravom šalje u Zagreb skupe brzojavke? Gospodo, Demeter 
nam o svem tom mora dati potanko razjašnjenje i prije ne će novca dobiti! 
Schlussl« Ostali odbornici odobriše predsjednikovo mišljenje i zaključiše, 
da kazališni tajnik napiše Demetru u tome smislu pismo, ali dosta oštro. 
Prica to učini a list je glasio; 

* Gospodine! 


Vi ste iskali 15. i 16. t. mj. brzojavom, da bi Vam se odavde na troškove po 
Vami već učinjene 300 forinta odmah poslalo. Vi dobro znate, kako glasi Vaše puno- 

Iz lista pa je kazališni odbor poslao 19. VIII. 1854. Demetru u Beč: »... zato nebi 
bilo s gorega, kad biste izvolili unapredak se služiti mjesto partija navadnom 
poštom; ovaj bo put manje stoji. . .« 


vlastje dano Vam po podpisanom odboru. Ako ste potrebito družtvo za igrokaze i 
operu sastavili — dobro ste učinili, jerbo tako glasi i punomoćje. No po ovom puno- 
moćju pridržao si je podpisani odbor tu vlast, pregledati pogodbe koje sklopite s 

najmljeni igrači i pievači, te ih po svom razumu odobriti. Treba dakle svakako, da 
prie svega iste pogodbe ovamo na odobrenje pošaljete. 

Prie nego to bude, te prie nego ovaj odbor znade, kakovo će biti društvo i od 
kakovih. se ljudi sastojati, ne može odbor niti radi ložah što učiniti niti udesiti, jerbo 
kad će se poziv u pogledu ložah izdavati, treba u njem svakako napomenuti 
šta će se publici od strane upraviteljstva kazališnoga podati, inače bo ne bi poziv 
takav imao valjanog i obilnog uspjeha. ' ; 

U ostalom Vi niste niti u pervom a niti u drugom brzojavnom pismu nazna- 
čili na što trebate ili na što ste potrošili onih 300 forinti, koje od odbora ištete, a 
odbor misli, da nije vlastan doznačivati iz pieneznice kazališne kakovih novacah 
na sverhe koje mu se točno nenaznače. Ako niste toga mogli berzojavom naznačiti, 
mogli ste barem naknadno poštom to učiniti, sile bo nije nikakove, jer ako se 
predstavljanja i nezapočnu 16. rujna može se započeti i 1. listopada, tim se neće 
ništa izgubiti. Bolje je i malo zakasniti, negoli stvar prenagliti, te bi možda odatle 
šteta kakova nastala, zato ne bi bilo zgorega, kad biste izvolili unapredak se 
služiti mjesto berzojavom navadnom poštom; ovaj bo put manje stoji i mnogo 
je prikladniji za takove dopise u kojim valja stvar potanje razložiti i opisati, 

Što se tiče pievačice Mink, to se Vama na volju ostavlja najmit ju ili nenaj- 
miti. Vi ste u prilici, te možete najbolje prosuditi, da li je ta pievačica za ovdašnje 
kazalište prikladna. U Zagrebu 19. kolovoza 1854. Tajnik: Prica 


DEMETER ŠALJE ČITULJE U ZAGREB 


Teškim je koracima mjerio Demeter malenu hotelsku sobu: od vra- 
tiju do prozora, tu se časkom zaustavio, pogledao na veliki promet u 
»Wiednerhauptstrasse«, zatim se naglo okrenuo i nastavio svoj put prema 
vratima rogoboreći; »Do vraga i one škrtice u Zagrebu, mjesto da mi po- 
mažu u mome teškome radu — oni mi bacaju klipove pod noge, Zar se 
tako stvara umjetnički hram: hrvatsko kazalište! Šalji u Zagreb ugovore 
na cenzuru, gdje će gospoda otezati s potpisima u beskonačnost, nemoj 
trošiti na brzojavke; šalji kući dnevno iskaz o učinjenom potrošku i po- 
tvrde koliko je plaćeno za svratište a koliko za hranu. Što više, treba 
da tražim od svakog fijakeriste, nosača, konduktera omnibusa, londinera, 
poštara — urednu namiru, da se vidi, koliko sam platio. I ne samo to! 
Za svaki po glumcima pojedeni »Wienerschnitzel«, »Rostbraten«, »Zwe- 
tschenknčdel«, »Milchrahmstrudel«, — za svaku po glumicama popijenu 
kavu pivu ili za posrkani sladoled — da imadem pismenu potvrdu, Kuda to 
vodi! Mjesto da m; šalju novac, oni me u listu kore, Ne ćemo tako, štedljiva 
i presvijetla gospodo birokrati! Vrag s vama... .l« Dimitrija lupne šakom 
po pokrovu velikog drvenog umivaonika tako, da se stakleni vrč potresao 
i neugodno zazvečao, sjedne k stolu i napiše list od nekoliko stranica: 

Presvietli gospodine predsiedniče, slavni odbore! i 

Čast mi je u prilogu podnieti nekoliko ugovorah, sklopljenih s akteri i pievači 
moleći da bi ih slavni odbor odmah izvolio potvrditi i natrag poslati, da ih uručim 
dotičnim osobama. Potanki opis osoblja i teškoćah kojimi sam se imao boriti, da u 
toli kratko i neprilično vrieme sakupim shodno družtvo nalazi se priklopljen ovome 
pismu i sastavljen je po g. agentu Wagneru, koji je od rana jutra do kasne noći 

samnom neumorno radio, da se stvar dovede k žuđenoj sversi. Što se tiče preplatah 
naznačenih u pogodbah, moram primietit, da nebi bio dobio baš nijednog aktera, da 
im predplate nisam obećao. To je tako navada svih niemačkih direktorah, da se jedna 
mjesečna plaća dade unapried, jer nema tog aktera kod manjih a riedko kad i kod 
većih teatrah, koi bi se bez predplate mogao spremit na put, budući da su svi za- 
duženi i haljine su im većom stranom založene, koje moraju izkupit, da se mogu 
dostojno pokazat u svojem novom opriedelištu, nadalje moraju platiti svoje dugove, 
bez kojih nije nijedan, da im vjerovnici dopuste odputovat. U ostalom odboru će 
biti svejedno, ležali mu novci kod pieneznika ili ih izdao na predplate, jer će se isti 
svaki mjesec odbijat od dotičnih plaćah. Da se od te svote ni krajcara neće izgubit, 
može odbor biti osiguran, jer kako će uvidit iz Wagnerovog priloga načinjene su takve 
naredbe, da se to podnipošto ne može dogodit i ja jamčim zatosvim mojim 
imetkom i svom mojom platom.. Molim dakle da izvoli slavni odbor ili 
kod Bečke policije ili kod kakve trgovačke kuće u Beču naručit, da se dotičnim 
osobam pod pogodbom naznačenom u navedenom Wagnerovom pismu izplate rečene 


Ka&rntnertortheater ili stara Opera (1708—1869) 


svote najdulje do 3. dojdućeg mieseca, jer se polag ugovorah mora osoblje spremit 
na put barem šestoga. Još dodajem, da se nije nijedan dao angažirat uvietno 
to jest, ako odbor potvrdi pogodbu i tako sam bio prisiljen, da neostanem bez 
društva uručit im formalne kontrakte, gdie im ja osobno jamčim za sve uviete. Ja 
sam to učinio nadajući se da. odbor ima potpuno povierenje u mene i želeći da se 
stvar nepokvari ,jer nije bilo vremena za odgađanje, Ljudi nehtiedoše čekat nijednoga 
danka a kamo li dok bi se kontrakti vratili iz Zagreba, jer sada ima sijaset direk- 
torah ovdie, koji su došli skupljat družtvah a i »Jozefstadter-Theater« rekrutira. Što 
sam učinio morao sam dakle učiniti, jer su bile takve okolnosti a mislim, da tomu 
neće nitko prigovarat tim većma, što mi je u odbornoj sjednici ustmeno kazano bilo, 

da će sve biti potvrđeno što ja nađem za dobro učinit, samo da neprekoračim gra- 
nicah ustanovljenoga stanja mjesečnih plaćah. U ostalom može slavni odbor biti 
osiguran, da sam saviesno postupao i da takova družtva nitko nebi bio kadar u 
sadašnjih okolnostih, gdje je sve tako neizmierno skupo, pod boljih uvieti pribavit. 
Takova poduzeća nemogu se izvest bez znatnih predbiežnih troškovah, no to je 
sieme, koje mora uzplodit dobrim plodom ako bude zemljište samo gajeno 
kako valja, a to bit će, vierujte mi gospodo, ako budete samo imali podpuno bezu- 
vjetno pouzdanje u mene, koji sam hvala Bogu, bio dosad poznat kao pošten čovjek 
na čiju rieč se svatko oslonit može baš i ne bila dokumentirana. Vjerujte mi ja 
Vas neću savjetovat ništa što bi moglo biti na uštrb zavoda meni naj milijega, 
zavoda narodnog, za koji sam već hiljade žertvovao i za koji sam kadar 
učinit sve moguće, ali štednja je više putih od najveće štete, a koi put, kao u ovom 
slučaju nije ni moguća. Ja nisam za primier nikoga htio angažirat, dok ga nisam 
vidio igrat ili čuo pievat. Ja sam dakle sve umietnike nalazeće se u Beču, koje sam 
htio angažirat, morao dati igrat na kojem god kazalištu u okolici bečkoj kao u 
Badenu, Moedlingu itd., ja sam morao dakle onamo putovati a i umjetnikom 
put tamo i natrag platit a u miestu igranja barem večeru i stan nadoknadit, anga- 
žirao ih ili ne, to je naravna stvar, istina stoji štogod više, nego da sam ih od kojega 
agenta sliepo uzeo, ali to je mnogo sigurnie i svatko koi je u teatralnih stvari 
nadležan, morat će mi dati pravo, toga radi i pohvalit me, baš ako pri tom i ne bi 
svaku krajcaru mogao iskazat, jer ni od željeznice ni od fijakera, ni- 
od omnibusah, a bogme ni od kelnerah ne može si čovjek dati potvrde ispostavit 
preko učinjenog potroška. To se poštenom čovjeku na rieč vieruje. Ne znam zato 
mimogred napominjujući zašto mi nije slavni odbor poslao traženu svotu, nego me je 
ostavio bez novacah u tuđem mjestu, gdie nemam nikakvoga poznanca i tako moradoh 
ostat u najvećoj neprilici. Ovdie priklapljem specificiranje mojih troškovah, a pismene 
dokaze, ma koliko su u takovih okolnostih moguće podnieti ću kad dođem u Zagreb. 

Konačno dodajem, da nije dosta imat dobro družtvo već treba i dobrih komadah, 
koje će isto družtvo igrat. U tu svrhu kupio sam 15 istina starih ali veoma dobrih 
komadah, od kojih su nekoji obskrbljeni partiturom i podpunimi glasovi za orkestar, 
kor i pievače. Ja sam ih kupio jer sam ih tako rekuć na poklon dobio, budući da 
svi zajedno, pa i s prepisanim rolama ne stoje više nego 35 forintih srebra, gdie bi 
nekoji od njih da sam ih od agenta kupio, sam samcat stajao 25 forinta srebra. Ja 
mislim dakle da mi odbor ne će zamjerit, šta sam to učinio. No tim još nije sve uči- 
njeno, ako hoćemo da uspiešima, moramo nabavit i novih komadah a ti su kako će 
slavni odbor iz priloženog kazala od g, Haldinga i Prieca uvidit skupi, osobito posše 
i opere, a bez njih ne možemo ništa učinit. Polag sposobnostih operistah po ineni 
angažiranih neophodno je potrebno, da se od starih operah nabavi barem sliedeće: 
»Lucreziu-Borgiu«, »Ernana«, »Luciu« i »Normu« a od novih barem »Martu« i »Ci- 
ganku«. To će opet stajat novacah, ali šta ćemo, to mora učinit i najsiromašniji 
direktor, ako želi davat opere. Molim dakle da mi se i u to ime doznače novci. 
Strigu i njegovu suprugu angažirao sam također jer držim da je dužnost odbora 
narodnoga kazališta, da domorodnim talentom dade priliku, da se izobraze i izvie- 
žbaju, a kod moga odlaska čuo sam iz sigurnoga izvora, da je naročita želja svietloga 
bana, da se Štriga angažira. Molim dakle da bi i njegov kontrakt izvolili potvrdit i 
da bi ga i po njemu dali podpisat, pa da mu ga uručite, a onaj koi sam mu po pošti 
poslao, kad ga podpiše, da bi ga k sebi uzeli To isto izvolite učinit i u obziru 
Vaninijai Čaića, koji se u Zagrebu nalaze i koji su jurve dobili kontrakte s 
mojim podpisom. S »Lucrezijom« želim svakako započeti operistična predstavljanja, 
jerbo mi je za rukom pošlo angažirat dobru altisticu, koja, kako čujem, osobito liepo 
pieva partiju u »Maffio Orsini« a kažu mi nadalje, da i primadona »Lucreziu« izvrsno 

daje, a i Striga će biti dobar u roli Herzega, jer mu je osobito omilila i tako mislim 
da će to predstavljanje mnogo bolje za rukom poći nego li taliansko lani, koje je 
bilo veoma loše, zbog čeg se ova prekrasna opera nije mogla dopasti. Da će se. sada 
dopasti nedvojim. Molim dakle, da mi se dade punomoćje, da kupim barem tu operu, 
a ako bi bilo moguće, da k tomu pribavite jošte »Luciu« i »Martu«, onda bi za dva 
mjeseca dosta imali u obziru operah. Od novih dramah neophodno potrebna bi bila 
»Matilda« od Benedixa, osobito liep komad, kojim bi želio otvoriti kazalište i koi 
će se za sigurno dopasti, da ćemo ga više puta moći dati. Perva possa (šala) morala 
bi biti das »Ma&dchen vor der Spule« ili druga koja sasvim nova, no i ta se mora 
stoprom kupit i stajat će po svoj prilici 25 forintih srebra. Pozoran činim slavni 
odbcr na gospodičnu WG6ilfle, koja nam se je ponudila. To je sada možebit naj- 
bolja lokals&ngerica u svoj Austriji i o kojoj mi svi kažu, da ako ju dobijemo, da 
ćemo pravi terno učinit, jer tako izvrsno igra i pieva i tako je nježna i neodoljiva, da 
kažu da mora pobudit obću pozornost svigdje, kamo dodje i da će nam uslied toga 

Svršetak Demeterovoga lista od 22. kolovoza 1854. godine: »... jer ostao sam baš bez 
svake krajcare.« 


mnogo koristi donieti. Istina je, skupa je 130 for. srebra na miesec, ali ako pomislimo, 
da će i druge partie u operah pievat, i da ćemo tim prištedit drugu pievačicu, koja 
bi svakako 50 forinti stala, a izvan toga morali bi ipak imati jednu pervu lokal- 
s&ngericu, jer gospodična Kolb je angažirana većma za subretu, u operi i drami 
u kojoj je struci bolja nego isključivo za possu. Ta perva lokalsingerica stala bi 
svakako, ako bi bila samo i od srednje ruke, najmanje 80 for. i tako bi ista svota 
izišla, no uspieh bi bio manji, mnogo manji, Mislim dakle, da bi bilo probitačno, 
da bi tu izvanrednu lokalnu pievačicu ipak angažirali. Ako niste toga mienja, tele- 
grafirajte mi. To je sve što imam zasada slavnom odboru izviestit. Ostali kontrakti, 
medju njimi kontrakt primadone, pervoga tenora i pervoga basa sliedit će ovih 
danah. Konačno opetujem moju molbu, da bi mi izvolili poslat tražene svote, jer 
ostao sam baš bezsvake krajcare. 


U Beču dne 22. kolovoza 1854. : Dr: Demeter 

Baš ne će biti istina, da je Dimitrija ostao u Beču »bez svake kraj- 
care“, Iz Zagreba krenuo je s đobro nabijenom lisnicom. Ta imao je uza 
se 1150 forinta kazališnoga i oko 1500 forinta svog vlastitog novca, Ne 
vjerujemo, da je Demeter sve to u Beču potrošio u nekoliko dana — ali 
ipak, mnogo mu baš nije više ostalo, jer je samo na »foršuse« novo angažira- 
nom osoblju izdao preko 2000 forinta. Međutim Demeter se još za vre- 
mena požurio, da iz Zagreba dobije koju stotinjarku, znao je vrlo dobro, 
da će to jako sporo ići, 

U ovome listu spominje Demeter i dobro nam poznatoga Ilirca Adal- 
berta Štrigu, koji je u Beču učio pjevanje zajedno sa svojom suprugom Ju- 
lijom Videc, Kasnije ćemo saznati, da Štriga uza sve svoje rodoljubne za- 
sluge nije angažiran, jer je Demeter, zbog neprestanog naricanja škrtih od- 
bornika iz Zagreba našao znatno jeftinijega baritona. Od glumačkog osoblja 
spominje Dimitrije: Čaića, Vaninija i gospođicu Wo&lfle, Čaić je bio jedan 
od one trojice glumaca, koji su 1854. godine sačinjavali »Hrvatsko kaza- 
lište«, Vanini bio je poznat zagrebačkoj kaz, publici već od 1840, godine, 
a i poslije je češće dolazio s njemačkim kazalištima u Zagreb, Gospođica 
Wdlile, lijepa i zamamljiva subreta, prirasla je bila Demetrovu srcu već 
od prvoga časa, kad ju je upoznao i on usprkos visokoga honorara, što ga 
je tražila, sklopio s njome ugovor, S ovom ćemo se pjevačicom kao i s 
njezinom kolegicom gospođicom Kolb još nekoliko puta susresti, 

(Nastavak slijedi.) 


Dr. Franjo Bučar: 


BORAVAK NADVOJVODE ALBRECHTA PO 
HRVATSKOJ I SLAVONIJI TE U ZAGREBU G. 1877. 


Najintimniji savjetnik i stric Franje Josipa 1. nadvojvoda Albrecht 
nestor austrijskog generaliteta te vrhovni zapovjednik sveukupne Austro- 
Ugarske vojske! upućen je s proljeća g. 1877. na vojničku inspekciju na jug - 
menarkije, po Hrvatskoj, Slavoniji i Vojnoj Krajini, Tada se je vodio upravo 
Tursko-ruski rat poradi reforma kršćanskih naroda na Balkanu, a 
Bosanci i Hercegovci su se dizali protiv Turaka poradi nesnosnog socijal- 
nog stanja već od g. 1875. Nadvojvoda Albrecht, junak od Custozze (1866.) 
bio je glava t. zv. vojničke stranke u Austriji i na carskom dvoru, te je 
bio svakako najpouzdanija i najmjerodavnija ličnost, da se osobno osvje- 
doči o pravom stanju carske vojske te političkom stanju Slavena na jugu, 
s kojima je on, naročito s Hrvatima, osobito simpatizirao. Inspekciju je 
nadvojvoda vršio nakon slavne proslave svojeg 60-godišnjeg vojničkog 
jubileja (19. IV. 1877.) u Beču, kojemu su i Hrvati u velikom broju čestitali. 

Nadvojvoda je stigao iz Budimpešte dne 30, travnja u Petrovaradin i 
Novi Sad, gdje ga je dočekao vrhovni zapovjednik četa u Hrvatskoj, Slavo- 
niji i Vojnoj Krajini, general topništva Antun pl. Molinary iz Zagreba? 

Pregledavši posade u Novom Sadu i Petrovaradinu krenuo je nadvoj- 
voda 31. IV, u Rumu. Iza toga je narednih dana krenuo u Mitrovicu, Šid, 
Vukovar i Vinkovce. O tim inspekcijama nema sačuvanih podataka, 


Dne 5. V. stigao je nadvojvoda u Osijek, gdje ga je dočekao veliki 
župan Mirko Kršnjavi, gradonačelnik Nikola pl. Živanović, te biskup 
Strossmayer sa svojim počasnim tajnikom grofom Drohojovskim, Nadvoj- 
voda je odsjeo u Hotel Kasini gdje je bio priređen i svečani ručak, na koji 


X 1 Nadvojvoda Albrecht rodio se je 8. VIII. 1817. u Beču kao sin nadvojvode Karla 
pobjednika Napoleona kod Asperna (1809.). Majka mu je bila Henrietta Aleksandrina 
Nassau-Weilburg. Odlikovao se je u mnogim ratovima, naročito kod Custozze (1866.), gdje 
su uz njega bila tri hrv. generala: Marojčić, Filipović i Rodić. Umro je 19. II. 1898. u Arco 
u Tirolu, te je odanle prevežen u obiteljsku dvorsku grobnicu u crkvu Kapucina u Beču. 
Kod sprovoda sudjelovali su i mnogi dostojanstvenici iz Hrvatske. Posljednji put boravio 
je nadvojvoda u Hrvatskoj g. 1891. kod velikih manevara u Samoboru. Odavle je dne 
26. VIII. posjetio Zagreb i tadanju jubilarnu gospodarsku izložbu, gdje ga je primio i 
pozdravio predsjednik izložbe grof Jurica Jellačić, podmaršal i stari znanac nadvojvode. 
Tom zgodom je nadvojvoda rekao: Hrvatski narod se je kroz vijekove branio protiv ne- 
prijatelja te je na taj način morao zaostati u djelovanju mirnog razvoja. — Zato se vrlo 
veseli, da je sada nastojao da to nadoknadi te polučia prekrasne rezultate, kako to svjedoči 
izložba, te će N. V. o tome referinati. 

2 Anton barun Mollinary di Monte Pastello rodio se je 9. X. 1820. u Titelju u Banatu, 
gdje je naučio i hrvatski. Umro je u mjestu Abbatto kod Coma 27. X. 1904. Kao F. Z. M. 
nakon sjajne vojničke karijere imenovan je 18. I. 1870. vojnim zapovjednikom Hrvatske, 
Slavonije i Vojne Krajine. M. je stekao velike zasluge za reforme u upravi Vojne Krajine 
te je bio dobrotvor i podupiratelj naroda. Kako je bio obljubljen, svi su ga gradovi u 
Vojnoj Krajini imenovali počasnim građaninom. Dne 9. XII. 1872. postaje barunom od Monte 
Pastella, gdje se je bio on naročito odlikovao u talijanskom ratu. Kada su u Zatočniku 
Mrazović i drugovi objelodanili optužbu protiv bana Levina Raucha radi stanovitih poslova 
kod presušenja Lonjskog polja, morao ih je ban tužiti (1870.). Vojnički sud u Sisku je 
optužene riješio a da M. nije ništa uplivao na osudu protiv Raucha, našto se je ban Rauch 
morao zahvaliti, a banom je postao Ivan Mažuranić. M. brinuo se je i za škole i ceste te 
je dao sagraditi cestu od Ogulina do Novoga te najviši vrh iznad Mocnaja (1000 m) prozvan 
je Mollinaryjevim vrhom. Na taj način je bila Krajina spojena s morem. M. je htio još 
sagraditi željeznicu od Zemuna na Jadransko more, ali su se Mađari protivili te je morao 
odstupiti. Jednako se je M, brinuo da narodu sačuva ogromne šume, koje su Mađari svo- 
jatali za svoj erar. Uplivom Mađara bio je M. tada maknut iz Zagreba, te je premješten 
u Brno. Poslije kratkog boravka u Brnu bio je premješten još u Lavov i doskora umi. 
rovljen te se je preselio u svoj Tusculum na Lago di Como u Italiji, gdje je 24. X. 1904. 
umro.*) Sin Franjo barun M, bio okružnim predstojnikom u Sarajevu, a jedna kći bila 
je udata ze baruna Gjuru Vraniczanya na Rijeci. Njegovu smrt komemorirale su sve 
hrvatske novine, a naročito Obzor, koji je donio i posebni spomen-članak (2. XI. 1904.). 


*) A. Mollinary: Sechsundvierzig Jahre im: oest.-ungar. Heere. — Ziirich, 1905., 
dvije knjige. 

je bio pozvan biskup Strossmayer te prve civilne, vojničke i crkvene 
ličnosti. Iza toga je nadvojvoda održao smotru nad regimentom baruna 
Šokčevića br. 78., nadvojvode Heinricha te lovačkim bataljunom i 
ostalom posadom. Iz Osijeka je nadvojvoda jedan dan posjetio i svoje veliko 
slavonsko dobro Belje. Dne 6. V, odvezao se je nadvojvoda uĐakovo 
u posjet biskupu Strossmayeru, gdje je razgledao konjaničku posadu. 
Iza toga je bio na gala-ručku kod biskupa, koji je bio serviran na 
dva stola. Tu su bili pozvani osim nadvojvode i njegove pratnje svi 

Nadvojvoda Albrecht 


bližnji načelnici i cijeli kler. Poslije ručka razgledao je nadvojvoda bi- 
skupovu . galeriju slika u njegovu dvoru te katedrali o čemu se je 
vrlo pohvalno izrazio. U Đakovu je nadvojvoda primio graničarske depu- 
tacije s molbama za konačno pripojenje Vojne krajine materi zemlji Hrvat- 
skoj, koja je doduše razvojačena, ali uslijed mađarske opozicije konačna 
tekar g. 1881. spojena s Hrvatskom za bana Ladislava Pejačevića, U 4 sata 

poslije podne odvezoše Nadvojvodu 4 vilovita žerava natrag u Osijek kamo 
je stigao već u 6 i po sati i gdje je prenoćio. 

Drugi dan, dne 8. V, krenuo je nadvojvoda u Bjelovar, gdje ga je 
dočekao veliki župan Ljud. Reizner i gradonačelnik Gj. Cuvaj. Nakon što je 
pregledao tamošnju posadu dao je banket za tamošnje odličnike, Za ban- 
keta je svirala vojnička glazba pod ravnanjem kapelnika Bazaneka. 
Cijeli Bjelovar je bio navečer prekrasno rasvjetljen, a naročito Gradska 
kuća s hrvatskim transparentom, : 

Drugi dan 7. V. krenuo je nadvojvoda najprije u Koprivnicu Tu 
. ga je pozdravio narodni zastupnik Lazar Davidović, načelnik Ferdo Buba- 
nović, vatrogasci i pjevačko društvo »Zvono«. Na zamolbu ravnatelja 
križevačke gospodarske i šumarske škole dra Vjekoslava Kočroskenija 
dozvolio je nadvojvoda da jedna đačka ekskurzija smije posjetiti njegovo 
dobro Belje. Iza toga odvezao se je nadvojvoda četveropregom križe- 
vačkog veleposjednika Šandora pl. Fodroczyja ml. natrag u Bjelovar. 

Narednog dana, dne 9. V, u jutro odvezao se je nadvojvoda opet istim 
četveropregom do postaje Gradec, Tu ga je dočekao posebni vlak sa tri 
salonska vagona, odakle se je uputio u Zagreb. Kako je na kolodvoru 
u Sesvetima bilo na peronu mnogo školske djece, dao je nadvojvoda nalog 
da vlak stane, te se je pozdravio sa učiteljstvom i školskom djecom. 

Grad Zagreb se je odlično spremio da dočeka nadvojvodu, 
makar da je on bio najprije izrazio želju da ne bude priređen nikakav 
posebni doček, U to ime je stvoren posebni svečanosni odbor na čelu 
s gradonačelnikom drom Stankom Andrijevićem te najodličnijim građanima 
Srofom Ivom Burattijem, vitezom Guidom Pongratzom, gradskim zastup- 
nikom Aleksandrom Hondlom i sveučilišnim prolesorom Šandorom Egers- 
dorferom. 

U Zagreb je stigao nadvojvoda u 11 sati prije podne i to na t. zv. jedini 
tada stari kolodvor od Južne željeznice, danas kolodvor Sava. Na peronu, 
koji je bio iskićen zelenilom te hrvatskim i carskim zastavama, dočekao je 
nadvojvodu ban Ivan Mažuranić sa tri odjelna predstojnika, barunom 
Jovanom Živkovićem, dr. Pavlom Muhićem i dr. Marijanom Derenčinom. 
Uz bana došao je i nadbiskup Josip Mihalović sa pomošnim “biskupima 
Jankom Pavlešićem i Ivanom Kraljem te članovima hrvatske aristokracije 
i mnogi drugi odličnici, Na peronu bila je postavljena i počasna satnija do- 
maće regimente nadvojvode Ernesta br. 48., a vojnička glazba pod ravna- 
njem kapelnika Witte zasvirala je carevku. U dvorskoj čekaonici bogato 
iskićenoj sagovima pozdravio je nadvojvodu gradonačelnik, a nadvojvoda 
mu je odgovorio hrvatski: »Radujem se da ću moći priopćiti Njegovom Veli- 
čanstvu, da on može uvijek računati s Hrvatima u dobrim i zlim danima«, 
— Uz načelnika bilo je prisutno i gradsko zastupstvo te poglavarstvo, Pred 

kolodvorom i po cijeloj Ilici bilo je poredano mnoštvo općinstva, koje je sa 
gromkim: Živio! pozdravljalo visokog gosta, a on je srdačno odzdravljao. 
U prvoj kočiji svečane povorke vozio se je najprije sam gradonačelnik, a 
iza njega nadvojvoda s generalom Molinaryjem, te zatim mnogobrojne ekvi- 
paže prvih dostojanstvenika i hrvatske aristokracije. U fijakerima, koji su 
bili svi iznajmljeni, vozilo se je gradsko zastupstvo i poglavarstvo. Cijeli 
Zagreb bio je na poziv gradonačelnika iskićen od dne 9.—11. V, zelenilom 


H General Mollinary 


te hrvatskim zastavama, Svratište »K caru Austrijskom« u Ilici, danas trgo- 
vačka kuća Kastner i Oehler, bila je naročito iskićena još i bogatim sago- 
vima. Pred svratištem činili su špalir sveučilišni građani u gali, sa sabljom 
i kalpakom, te sveučilišno pjevačko društvo »Lira«, Hrvatski Sokol sa star- 
ješinom dr. Josipom Fonom, veteranci, vatrogasci sa vojvodom Gjurom 
Deželićem i kapetanom Otonom Jokušem, svi sa zastavama. Kada je nad- 

vojvoda stigao pred hotel, pozdravio se je najprije sa veterancima, a iza 
toga nagovorio je starješinu Hrvatskog Sokola dra Fona te je izrazio svoje 
veselje, da se i hrvatska mladež bavi tjelovježbom. Vojnička glazba zasvi- 
rala je carevku, a iza toga Građanska glazba jedan slavenski potpuri, u 
kojem su se nalazili i motivi slični ruskoj himni, što su kasnije Mađari silno 
napali. Nadvojvodu su dočekale na stubištu iskićenom bogatim sagovima 
60 djevojčica u bjelini. Tu ga je pozdravila učenica VIII. r. više djevojačke 
škole Marija Draškovićeva, našto se je nadvojvoda kratko hrvatski za- 
hvalio. Iza toga se je nadvojvoda povukao u hotel u svoje odaje. Čitava pak 
povorka zaputila se je uz pratnju gradske glazbe preko Jelačićevog trga 
kroz ulicu Marije Valerije, (danas Praškom) na Zrinski trg, gdje se je 
razišla. 


Dr. Josip Fon, starješina Hrvatskog Sokola 


U 2 sata dao je nadvojvoda abjed u hotelu za generalitet i vojne 
oblasti, Poslije objeda odvezao se je po gradu i u Maksimir, koji mu se je 
vanredno sviđao. U 7 sati bio ie sav grad rasvijetljen plinom. Signal za 
rasvjetu dan je topovskim hitcima iz Strossmayerove promenade, Najljepše 
je bilo razsvjetljeno svratište »K caru Austrijskom« u Ilici br, 4, spomenik 
Jelačića Bana s 4 svjetiljke, bolnica Milosrdne braće, Stankovićeva kuća 
ica br. 2, Strossmayerova promenada, Pongračeva vila na ulazu u Tuškanac, 
Prva hrvatska štedionica na Jelačićevu trgu, palača Narodnih Novina, 

bivša Keglevićeva, donedavna trgovina Rabus u Ilici br, 39, sve to sjajnom 
plinskom rasvjetom i prekrasnim transparentima s hrvatskim napisima. U 
okolici Zagreba i preko Save vidjelo se je također mnogo krijesova, 

U 8 sati pošao je nadvojvoda pješice gradom, da razgleda rasvjetu. 
Istodobno se je počela spremati i velika bakljada sa magistrata u Gornjem 
gradu, u kojoj je sudjelovalo oko 300 akademičara u gali te uniformiranih 
društava. Nastupilo je i gradsko poglavarstvo sa načelnikom na čelu, grad- 
skim zastupstvom te sva pjevačka društva s lampionima. Takove svečane 
povorke grad Zagreb još davno nije vidio. Bakljada je krenula s Markovog 
trga preko Mesničke ulice Ilicom do svratišta, gdje su se zastave poredale 


Svratište k caru Austrijanskom 


naokolo ispred balkona. Tu je bila u 8 sati priređena sjajna serenada, kod 
koje je pjevalo 180 pjevača Zajčev: U boj! Obje glazbe odsvirale su po jedan 
komad, našto se je nadvojvoda pokazao na balkonu te zahvalio građanstvu. 
Iza toga je bakljada krenula do spomenika bana Jelačića, gdje su bile 
spuštene zastave i gdje su svi kliknuli: Slava! našto se je povorka razišla. 
Oko Jelačićeva spomenika vijale su se po dvije carske i dvije hrvatske 
zastave. U cijelom Zagrebu nije bila izvješena nijedna mađarska zastava, 
osim na kolodvoru. Bivši ban Levin Rauch, stari mađaron, htio je na svojoj 
palači u Gornjem gradu, danas sjedište gradonačelnika u Matoševoj ulici, iz- 
vjesiti uz hrvatsku zastavu i mađarsku, carsku te bavarsku, ali ih je 
odmah sve povukao, bojeći se demonstracija. 

Drugi dan ujutro, dne 10. V,, prisustvovao je nadvojvoda najprije tihoj 
misi u kapelici kod Palancegara (Milosrdne braće), a zatim se je odvezao 
na inspekciju u Vlašku ulicu u Vojničku bolnicu, te u kadetsku školu u 
Novoj Vesi, gdje je danas vojni sud.3 Poslije toga je primio razne deputacije, 
a među njima i građansku gardu iz Varaždina pod vodstvom svog bataljun- 
skog zapovjednika Ivana Hortega te velikog župana Ogajeskava Utješeno- 
vića-Ostrožinskoga. 

U 2 sata bio je banket za civilne dostojanstvenike, a u 6 sati bio je 
koncerat vojničke glazbe na Jelačićevom trgu, koji je nadvojvoda također 
posjetio, te je bio od zagrebačkoga građanstva burno pozdravljan. 


Na večer je bila u starom kazalištu u Gornjem Gradu svečana predstava 
na nepar br. 188. Nadvojvoda dovezao se je u kazalište u najfinijem zagre- 
bačkom fijakeru od FEibela. Pozdravio ga je na ulazu ban Mažuranić, a 
intendant Kneizel odveo u bansku ložu. Kazalište, koje je bilo sjajno plinom 
rasvjetljeno, bilo je već nekoliko dana prije sasvim rasprodano usprkos 
znatno povišenih cijena, na pr. fotelj 2.50 for. Najprije se je kao I. točka 
davao raspored iz Zrinskoga 3, 7 i 8 slika, a kao Jelena nastupila je glaso- 
vita hrvatska pjevačica Ema Vizjakova-Nikolesco, koja je gostovala u 
Milanu te je došla naročito tri dana prije u Zagreb, da je mogla naučiti 
svoju partiju hrvatski pjevati, te je nastupila već 8. V, u operi Ernani. Zrin- 
skoga je pjevao glasoviti slovenski bariton Josip Nolli, Juranića Slo: 
venac Franjo Gerbić, a Evu Matilda Lesićeva, majka našega Tošice Lesića. 
Kao III. točka davao se je raspored iz opere Ernani, 2. slika iz 3. čina od 
Verdija, s Vizjakovom, koja je pjevala Elviru uz iste umjetnike te s Vacla- 
vom Antonom. U II. točki je nastupio glasoviti hrvatski guslač Franjo 
Krežma, uz pratnju svoje sestre Anke, On je došao zato naročito sa tur- 
neje iz Pariza, Odsvirao je fantaziju iz Othela od Ernesta. Nadvojvoda 
je bio vrlo zadovoljan predstavom, te je naročito pohvalio Vizjakovu 
i Krežmu. 

Treći dan, dne 11, V., bila je ujutro rano, u 5 sati, budnica vojničke 
glazbe, a u 7 sati se je nadvojvoda odvezao na vojničko vježbalište i voj- 
nički logor u Kustošiji, gdje je održao smotru nad zagrebačkom posadom. 
Iza toga se je odvezao na kolodvor, gdje ga je ispratio ban Mažuranić sa 
sva tri odjelna predstojnika te gradonačelnik sa gradskim zastupstvom i 
poglavarstvom. Odpratio ga je i general Molinary, koji se je sa nadvoj- 
vodom odvezao u 940 u Sisak, Putem je nadvojvoda bio pozdravljen u 
Velikoj Gorici od podžupana Josipa Muzlera te velikog župana turopolj- 
škog komeša Stjepana Josipovića Kurilovečkoga. 


= Kadetska škola bila je u Zagrebu do velikog pora dne 9. XI. 1880., kada 
je premještena u Karlovac. 

U Sisku ga je pozdravio Josip Muzler, gradonačelnik Franjo Lovrić, 


gđica Dirich, pjevačko društvo Danica sa predsjednikom Pavlica, $radska 


glazba s kapelnikom Prochaskom te veteranci, kojima je nadvojvoda bio 
počasni član. U Sisku je nadvojvoda pregledao tamošnju posadu, Nadvoj- 
vodu je pratio banderij starih ulana iz Sela sa hrvatskim zastavama. Iz 


Siska krenuo je nadvojvoda u Petrinju, da pregleda tamošnju posadu. 


Tu ga je pozdravio načelnik Ivan pl. Petrušić te sa jednom pjesmom pje- 
vačko društvo Slavulj s učiteljskim pripravnicima i gđica Schlechta, 


: Ema Vizjakova-Nikolesco 
Snimljeno u fotografskom atelieru sveučilišne knjižnice u Zagrebu. 


Iz Petrinje krenuo je nadvojvoda natrag u Sisak i i Zagreb, odakle je 
drugog jutra krenuo u Karlovac, 

U Karlovcu je primio nadvojvodu podžupan Vladimir Mažuranić, 
gradonačelnik Gjuro Kranjčić, pjevačko društvo Zora i vatrogasci, U 
grad ga je dopratio seoski banderij iz Rečice u slikovitoj narodnoj nošnji 
s trobojnicama, Sav grad je bio iskićen hrvatskim i carskim zastavama te 
zelenilom, Na Kupskom mostu bio je podignut slavoluk s natpisom: Dobro 
došaol Na mostu su bile sakupljene djevojčice u bjelini, a nadvojvodu 
je pozdravila kćerka gradonačelnika Dragica Kranjčić, Nadvojvoda je naj- 
prije posjetio realku u Rakovcu, gdje ga je primio ravnatelj Dr. Matija 
Uhlirž, a iza toga se je odvezao na vojno vježbalište na Turnu i tamo pre- 

gledao posadu, U tri četvrt na 11 sati odvezao se je nadvojvoda na kolo- 
dvor, gdje mu je bio u dvorskoj čekaonici priređen doručak, Iza toga se je 
odvezao vlakom do Komorskih, sada Hrvatskih Moravica, i tamo ručao. 
Putem je bio nadvojvoda lijepo dočekan u Ogulinu, dokle ga je od- 
pratio podžupan Mažuranić, Na granici riječke županije u Vrbovskom 
dočekali su ga veliki župan riječke županije Aleksandar pl, Fodroczy te 


Josip Krežma 


podžupan Dragutin pl, Meischner, Na postaji Draga-Bakar dočekali su nad- 
vojvodu deputacije iz Hrvatskog Primorja na čelu sa načelnikom Trsata 
Lukanovićem, koji je svoj govor završio: da Bog poživi zaštitnika Slaven- 
stval, našto mu se je nadvojvoda zahvalio i spomenuo, da pozna Trsat-grad. 
Do Sušaka bili su uz željeznicu poredani mnogobrojni bakljonoše, a vlak 
je već u noć stigao na Sučak i Rijeku. Sušak je bio sav rasvijetljen i iskićen 
hrvatskim zastavama. Brajdica je bila rasvjetljena bengalskom vatrom, a 
na Adamićevoj kući priređen je veliki transparent s hrvatskim natpisom. 

Na sušačkom mostu vijala se je velika hrvatska zastava. Rijeka je bila 
tamna osim nekoliko hrvatskim rasvijetljenih kuća. Nadvojvoda je odsjeo 
u svratištu Hotel de la Ville, gdje ga je dočekao riječki guverner grof 
Szapary. 

Drugi dan je veliki župan Alexandar Fodroczy predveo pred nad- 
vojvodu deputacije iz Hrvatskog Primorja i Gorskog Kotara te riječku gim- 
naziju s ravnatetljem kanonikom Slamnikom, a nadvojvoda se je najljepše 
izrazio o riječkoj gimnaziji. 

Riječki Hrvati su htjeli nadvojvodi prirediti bakljadu, ali im to policija 
nije dozvolila. Kod dočeka na Rijeci okupili su se tamošnji Mađari i talija- 
naši, te su dočekali nadvojvodu sa Eljen!, pozdravom, koji je ali nadjačao 
hrvatski: Živio! Iz Rijeke je nadvojvoda krenuo preko Ljubljane u Beč, gdje 
je podnio caru referat o svom putu i lojalnom držanju Hrvata. 

Cijeli ovaj inspekcioni put nadvojvode Albrechta, ako i nije bio 
otvoreno političkog značaja, ostavio je ipak iza sebe političku pozadinu. 
Prije dolaska nadvojvode u Zagreb sastali su se zagrebački akademičari, 
većinom Starčevićanci, te su izdali rezoluciju u korist hrvatske braće u 
Bosni i Hercegovini, koji su upravo listom podigli bunu pod hrvatskim za- 
stavama protiv turskog zuluma sa poklikom: Živio hrvatski kralj Franjo 
Josip 1. Istodobno došla je u Zagreb i deputacija bosanskih bjegunaca iz 
Banskog i Gradiškog kotara sa molbom za potporu te da prikaže teško 
stanje hrvatske raje u Bosni i Hercegovini, Nadvojvoda nije primio depu- 
tacije, jer da nije došao u političkom već u vojničkom poslu. A naredne 
6. 1878. održan je već Berlinski kongres, na kojem je bila cdređena po 
Austriji okupacija Bosne i Hercegovine, da se pomogne kršćanski slavenski 
narod te oslobodi turskog zuluma i gospodstva. Mađari su međutim u 
svojim novinama, a najviše u Pester Lloydu nazvali taj posjet nadvojvode 
političkom demonstracijom, jer da nije bila nikakva državna potreba, da 
je nadvojvoda bio poslan u hrvatske krajeve, Nasiala je stara pjesma, da 
ne postoji hrvatska kruna i hrvatski kralj i da Mađari Hrvatsku uzdržavaju 
it.d. Ujedno da su tom zgodom bile panslavističke demonstracije u Zagrebu 
u korist Rusa, da je bila ruska zastava izvješena i svirana ruska himna, što 
sve nije bilo istina. Sve da je bilo udešeno radi Mađara, koji su upravo 
nedavno u Pešti primili velikim oduševljenjem i bratimljenjem turske oda- 
slanike iz Carigrada a nadvojvoda dolazeći iz Pešte nije se zato htio tamo 
ni zadržati. A upravo je buktio rusko-turski rat za provođenje reforma u 


. Turskoj za slavenske narode Balkana. Narodni zastupnik Ernest Simony 


podnio je u peštanskom pariamentu interpelaciju, na koju je sam pred- 
sjednik grof Koloman Tisza odgovorio i dokazao, da sve to, što je inter- 
pelant predbacivao, nije bila istina, Opozicionalni »Obzor« i tetka »Agrame- 
rica« žestoko su se oborile na te mađarske čovinističke napadaje, Ruska 

zastava nije bila u Zagrebu uopće izvješena, a tek jedan mali dio motiva 
ruske himne odsviran je u jednom slavenskom poipuriju. Mađare je na- 
ravno najviše peklo da u Zagrebu, jer da Hrvatska spada pod »Svetu 
krunu Ugarsku« nije bila izvješena niti jedna mađarska zastava, 

Starčevićanski list »Primorac«, koji je izlazio u Kraljevici, dao je naj- 
ljepši epilog cijelom tom inspekcionom putovanju. »Primorac« piše, da je 
nadvojvoda poslan u Hrvatsku da opipa bilo Hrvata. Mi se austrijske sablje 
ne bojimo! Ali mi od nje očekujemo oslobođenje Bosne i Hercegovine, pri- 
pojenje hrvatske Vojne krajine materi svojoj zemlji Hrvatskoj jednako kao 
i pripojenje Dalmacije. Glavno je ali u svemu tomu bilo postignuto to, da je 
skršen upliv Mađara i Ugarske na naše krajeve. 

Na koncu donosimo u cijelosti originalni Program gradskog poglavar- 
stva, koji je razaslan svim društvima za ravnanje i koji se je sačuvao u 
arkivu »Hrvatskog Sokola-Matice« u Zagrebu na Wilsonovom trgu. Pro- 
gram je zanimljiv po tadanjem jezičnom i stilističkom obliku. 

Program za postupanje kod svečanosti u gradu Zagrebu prigodom dolazka 
Njegove c. Visosti. Nadvojvode Albrechta dne 9., 10. i 11. svibnja o. g. (1877.): 

1. Kolodvor nakiti će upraviteljstvo južne željeznice do 9. svibnja o. g., to jest 
do dana dolazka Njegove c. Visosti. 

2. Gradsko. satničtvo imati će kroz gradske desetnike za vrjeme obavjestiti i 
umoliti gradjane, da dne 9-tog svibnja u 8 satih ujutro barjake narodne trobojnice 
na kuće i u koliko moguće i sagove na prozore istaknu, koji će ostati istaknuti do 
odlazka Njeg. c. Visosti. Ujedno imat će desetnici obćinstvo zamoliti, da ovo što 
sjajnije kuće na 9. svibnja navečer razsvjetli i isto obavjestiti da će se početak 
razsvjete označiti sa 3 hitca iz mužarah na Strossmayerovoj promenadi. ; 

Gradsko satnićtvo imati će odrediti dovoljni broj gradskih stražarah u paradnoj 
uniformi na kolodvor i u Ilicu. Dne 9. svibnja počemši od 4 sata ujutro do 12 
satih opodne nesmiju Ilicom i na trgu Jelačića bana prolaziti teretna kola. 

3. Isto imade naručiti 20 fiakra, koji se imadu dne 9. svibnja do 10 satih 
prije podne staviti pred gradsku vječnicu. Kočijaši imadu biti čisto obučeni i kočije 
uređjene. : 

4. Gradsko zastupstvo i poglavarstvo imati će se istoga dana sakupiti na grad- 
skoj vijećnici najdulje do 10 satih u jutro u svečanoj odori sa bijelim dovratnikom 
(Halsbinde) i bielosivima rukavicama. Od gradske viečnice odvesti će se točno u 
10. sati krenuti kroz Mesničku ulicu i Ilicu na kolodvor. Gradski načelnik vozi se 
na čelu sam u kočiji, kučiš i poslužnik imadu biti jednako livrirani. Medjutim što 
gradsko zastupstvo na kolodvor odlazi, imadu se u dolnjoj Ilici počemši od Kegle- 
vićeve kuće do svratišta k caru austrijskom postaviti dotična družtva u sljedećem 
redu: 

a) Vis a vis od vrata od svratišta gradjanski glazbeni zbor pod vodstvom g. 
Gjure Eisenhuta. 

b) Uz vrata na iztočnoj strani nastavit će ge Hrvatski Sokol sa barjakom pod 
vodstvom podpredsjednika g. Dr Fona. Prama zapadu univerzitetska mladež. Na 
desnom krilu nastavit će se dobrovoljno vatrogasno družtvo pod vodstvom nadvoj- 
vode g. Deželića i kapetana Otona Jokuša. 

C) Djevojke bjelo obučene nastaviti će se pod vodstvom dotičnih učiteljicah 
na stube u svratištu i to ovako da na svaku drugu stubu dodju 2 djevojke stajati 

držeći u ruci cvjetni vjenac. Pred konakom pozdraviti će Njegovu c. Visost jedna 
djevojka i predati mu cvjetnu kitu. 

5. Prispjevši gradsko zastupstvo na kolodvor uputiti će se na peron i ondje 
ovako nastaviti, da se oko gradskog načelnika u polukrugu grupiraju gradski zastupnici , 
i gradski činovnici a gradski načelnik će Njegovu c. Visost čim prispije pozdra- 
viti. Iza učinjenog pozdrava uputit će se gradski načelnik u svoja kola. Sva kola 
uzporedit će se kako slijedi: ' 

i-va gradski načelnik. 

2-ga Njegova c. Visost. 

3., 4. i 5. suita Njegove c. Visosti. 

Iza ovih, kola ostale gospode, a krenut će kroz Ilicu do svratišta k caru 
austrijskomu. 

7. Gradski načelnik vozit će se do petdeset koračaja pred kočijom Njegove c. 
Visosti i odpratiti.do konaka gdje će ga pozdraviti prije pomenuta djevojka. Osim 
kola načelnika i pratnje Njegove c. Visosti nesmije (osim kolah velikih dostojan- 
stvenika) nijedna kola krenuti do svratišta, nego imadu se odmah prama trgu Jela- 
čića bana odpremiti. ' ' 

8. Čim gradski načelnik Njegovu c. Visost ostavi i na ulici se pojavi, je znak 
da je prvi dio svečanosti svršen. Stoga djevojke će se povratiti kući a družtva u 
sljedećem redu odlaziti: Glazba, sveučilištarci, Hrvatski Sokol, Veteransko društvo 
i vatrogasci. Dočim glazba svira, defiliraju Hrvatski Sokol i vatrogasci preko trga 
Jelačića bana kroz Mariju Valeriju ulicu na Zrinjski trg, gdje se razidu. 

9. Na večer oko 7 i pol satih početi će koncert u dvorani glazbenog zavoda i 
trajat će do 8 i pol satih. Mjesto koncerta priređena je svečana predstava u kaza- 
lištu. 

10. Grad će se razsvjetliti točno u 8 satih na večer, a daje se zato znak sa 
3 hitca iz mužarih na Strossmayerovom šetalištu. 

11. Naručenih 300 komadah baklah smjestit će se na gradskoj vječnici. Baklada 
počet će iz gradske vječnice točno u 9 satih i krenut će kroz Mesničku ulicu i Ilicu 
do svratišta sljedećim redom: Naprvo 10 baklonoša Sokola, 6 barjaktarah, za ovima 
gradski načelnik sa gradskim zastupstvom. Hrvatski Sokol, vojnička glazba, sva 
zagrebačka pjevačka družtva, koja nose lampione te veteranci i vatrogasci. Lijevo 
i desno idu paralelno baklonoše. Glazba imati će putem svirati dokle se bakljada na- 
stavi pred svratištem. Dospjevši pred svratište nastavit će se barjaktari pred ulazom 
uzporedu sa zgradom. Glazba postavit će se vis A vis od svratišta na desno a pjevači 
u polukrugu pred barjacima ostavivši toliko prostora da se uz nje nosioci bakla 
ljevo i desno paralelno sa ulicom postaviti mogu. 

Gradski načelnik sa zastupstvom i poglavarstvom stojat će medju baklonoši 
i pjevačima. : 

Glazba svirati će dva komada a pjevači jedan komad. 

DRUŠTVENE VIJESTI 


USPJELA ČAJANKA »GOSPOJINSKE 
SEKCIJE ZAGREBČANA U KORIST »PO- 
MOĆI«. 14. prosinca 1941. u 5 sati poslije 
podne priredjena je u prostorijama »Dru- 
štva Zagrebčana« čajanka u korist »Po- 
moći«. Čajanka bila je vrlo dobro posjeće- 
na, pa je tom prilikom sabrana lijepa svota 
u korist plemenite svrhe za koju je prire- 
dena. Među mnogim odličnicima, koji su 
posjetili ovu čajanku, spominjemo preuz. 
gg. biskupe dra Josipa Lacha i dra Josipa 
Carevića. 

U okviru čajanke održala je pročelnica 
»Gospojinske sšekcije« gđa Danica Jerand 
predavanje: »Majka u odgoju«, koje dono- 
simo u cijelosti: 

»Proteklo je dosta vremena, a da se ne 
sastadosmo u ovim našim intimnim pro- 
storijama, da provedemo koji ugodan ča- 
sak u međusobnom čavrljanju. I zato sam 
danas neobično obradovana vašim dola- 
skom. Nikada nijesam željela govorničkog 
dara kao danas, pa da vam mogu onako 
živo ocrtati osjećaje, koji mi ispunjaju du- 
šu, što vas mogu pozdraviti po prvi puta 
u našoj Nezavisnoj Državi Hrvatskoj .u 
ovako lijepom broju sakupljene, a s na- 
mjerom, da ispunimo jedno veliko djelo 
milosrđa. 


Jasno je, moje gospođe i gospodo, zašto 
sam upravo u današnje vrijeme odabrala 
temu: »Majka u odgoju«. Mi u našoj hr- 
vatskoj državi trebamo ljudi, koji će shva- 
ćati dubinu i zamašaj pojmova dužnosti i 
rada, koji će u duši nositi najiskreniju, 
najdublju i najenergičniju ljubav prema 
domovini i prema svome narodu, Mislim, 
da ne ću pogriješiti, ako ustvrdim, da se 
bez takovih ljudi naša -domovina ne će 
dovinuti do one kulturne visine, koja je 
poželjna i potrebna, da se u svijetu srede 
današnje prilike, i da zavlada među na- 
rodima snošljivost, ljubav, međusobno po- 
štivanje. Tko će nam odgojiti takove ljude? 
Ta dužnost namiče se nama svima. Soci- 
jalni poredak namiče je učitelju i učiteljici 

profesorima, a prirodni zakon roditeljima, 
nn svakako na prvom mjestu majci.. ; 
Mnogo poštovani slušatelji, ne varam se, 

kad mislim, da se svakome od nas rađa u 
duši neko sveto uzvišeno čuvstvo, kad izu- 
sti ljupko ime »majka«. Pjesnici svih vre- 
mena, svih naroda pjevaju, rekla bih, naj- 
toplije, najuzvišenije i najnježnije o majci. 
Tko da ne pozna onu našega pjesnika: 

»Ta majka je majka, 

To sav svijet slovi, 

Ti nam mile majke 

Bože, blagoslovi!« 


Tko da ne pozna prekrasnu narodnu pje- 
smu: »Nezahvalni sin«? Ta pjesma nam 
opisuje srce majčino i sve one kontraste, 
koje ono osjeća, njezine patnje, njezinu 
nježnost. Žena u toj pjesmi nagovara mu- 
ža, da ubije svoju majku, jer inače ne će 
biti sretna. Sin odvede majku u šumu i 
ostavi je ondje. No žena hoće da ima srce 
svekrvino, Nezahvalni sin vraća se u šu- 
mu, nađe majku, gdje pije rosu s lista, 
ali ga taj prizor ne gane; on majku ubije, 
te joj izvadi srce. Idući kući spotakne se 
na kućnom pragu i pane, a srce materino, 
koje je ponio sa sobom u njedrima, zabri- 
nuto ga upita: »Ubi li se, drago d'jete mo- 
je?« Ljepše i uzvišenije mjesto o majčinoj 
ljubavi ne će se naći u svjetskoj književ- 
nosti. Taj momenat prikazuje majčinu lju- 
bav u sjaju, koji djeluje i na najtvrđe srce 
potresno, sažalno, ali ujedno i uzvišeno. 

Pjesma »Der Lč&we von Florenz«, bit će 
također poznata. Divlja zvijer iskoči iz 
svoga zatvora. Ulice se za čas isprazne, sa- 
mo se maleno djetešce na jednom bunaru 
bezazleno dalje igra i ne sluteći, koja po- 
gibao mu prijeti, Ali strelimice otvore se 
vrata, a iz kuće poleti puna strave očajna 
majka, da spase svoje dijete. Sa svih pro- 
zora čuju se glasovi, koji je odvraćaju opo- 
minjujući je, da je dijete izgubljeno, neka 
dakle svoj život ne stavlja na kocku. Ali 
majčina ljubav te riječi ne čuje, ona srće 
u pogibao i napokon oblivena krvlju spasi 


krvavo dijete. To je mogla učiniti samo 
majčina ljubav. Po mom mišljenju trebalo 
bi da ova pjesma nosi natpis: »Majka od 
Fiorence«, a ne »Lav od Firence«. 
Opasniji od fiorentinskoga lava jest onaj 
lav, o kom veli sv. Petar: »Bdijte i molite 
se, jer urlajući lav neprestano traži plije- 


.na« Dobije li on dijete u svoje ralje, te- 


ško ga je spasiti. Bdijte dakle marno, po- 
štovane majke, nad svojim mezimčetom. 
Vi morate biti djetetu ono, što ga kroz ci- 
jeli život usrećuje. Majka mora djelovati 
na dijete tako, da ga u kasnijem životu 
ista spomen na nju vodi i bodri. 

Djecu valja bezuvjetno priviknuti krepo- 
snu životu. To će majka postići, ako ne vi- 
di uvijek u svom djetetu anđela, jer će 
drukčije odgojiti zacijelo malog djavla. 
Glavna je zadaća majke, da gleda sve ona- 
ko, kako uistinu jest, a ne, što se često 
događa, da majka tvrdokornost i svoje- 
volju djeteta ispričava čvrstim značajem, 
obijest njegovu drži tek živahnošću, a u 
lažljivosti otkriva duhovitost. sE 

Svaki čas u životu podaje majci dovoljno 
Prilike buditi u djeci pojedine kreposti, no 
upravo su najbolniji časovi u životu oni, 
koji najviše i najuspješnije stvaraju čvrste 
značajeve i kristaliziraju dušu, 

U taj tren, kao da me mašta vodi u tam- 
nicu, gdje čame francuska kraljica Marija 
Antoineta i kralj Ljudevit XVI. koji u 
svojim najtežim gotovo očajnim časovima 
nastoje jedino oko toga da svoju djecu pri- 
uče na što bolji i kreposniji život. Osuđeni 
na tamnicu provode oni uza svoje dvoje 
djece i sestru kraljevu posljednje dane 
svoga života, neprestano podučavajući dje. 
cu, pa još i u predvečerje kraljeve smrti. 
O tom pripovijeda kraljeva kćerka ovako: 
U času rastanka moradosmo se ocu zakleti, 
da ne ćemo osvećivati njegove smrti. Prem- 
da je on bio uvjeren, da će nama njegova 


posljednja želja sveta biti, unatoč tome. 


obzirom na. mladost moga brata, želio je, 
da mu to što dublje i trajnije u dušu uti- 
sne. Uze ga stoga na koljeno i progovori 
mu: »Ti si čuo, moj sine, što sam prije re- 
kao, ali budući da je zakletva svetija od 
riječi, digni ruku i zakuni se, da ćeš po- 


sljednju želju svoga oca vjerno ispuniti.« 
Dakle i u tom posljednjem, potresnom ča- 
su, gdje mu se dijeliti od svojih najmilijih, 
nastoji još uvijek, da im oplemeni dušu. 
Istom odvažnošću dijelila se kraljica od 
svoga sina. I ona nastoji, da u tom najtu- 


robnijem času svoga života, što više dje- 


luje na njegov odgoj. Prije nego joj oteše 
dijete, posadi ga kraj sebe na stolac, zagrli 
ga te mu stade govoriti: »Moje drago di- 
jete, mi se moramo dijeliti. Sjeti se dakle 
sam svojih. dužnosti, jer nas:ne ćeš imati. 
Dragoga Boga, koji te tako kuša, ne zabo- 
ravi nigda, ali ni. svoje majke,.ni sestre, ni 
tetke, koje te tako žarko ljube. Budi dobar, 
strpljiv i pobožan, a tvoj će te otac s neba 
blagosljivljati.« — Dječak plačući obuhvati 
majku i ne pusti je, dok mu kraljica ne 
reče: »Moje dijete, tako mora bitil« — Iste 
riječi izreče ona, kad je baciše samu sam- 
catu u podzemnu tamnicu, te joj se bilo 
dijeliti od kćerke i šurjakinje. : 

Ova zgoda daje nam i vjernu sliku dje- 
teta, koje je odgojila takva majka. Takvo 
je dijete majci utjeha, osjeća se uz njega 
zadovoljnom, stigla je ne znam kakova ne. 
sreća. Nije međutim dovoljno, d majka, 
djecu samo lijepim riječima upućuje na 
krepostan život, već treba da nastoji, da se 
njezine pouke što vjernije izvrše. Treba 
dakle djecu priučiti odricanju i strpljivosti 
u svim borbama, kojima život obiluje. 

Pogrješke su u oba spola različite: maj- 
ka mora da ih budnim okom prati. Dje- 
Vojčice su po naravi više sklone taštini. 
Sveta je dužnost majke, da tu bolest izli- 
ječe u djetetu zarana, a bilo bi do kraj- 
nosti nesavjesno, ako bi je neumjernim 
laskanjem, sama majka potpirivala u srcu 
svoje kćeri. A što je sa sinovima? Njima 
popuštaju slijepe majke još više nego, kće- 
rima. 

Koliko su više jakosti pokazivale same 
neznabožačke majke prema svojoj djeci, 
vidimo iz ovoga primjera: Špartanac Pau- 
zamije bio je izdajica. Što se dogodi? Maj- 
ka njegova sama podigne kamen, da se za- 
ziđe hram božice Atene, u kojem je ne- 
sretnik tražio zaklon. Pravo kaže Sv. pi- 
smo: »Dječak, kojemu se pušta sve na vo- 


lju, sramota je svoje majke.« Pa ipak ima- 
de toliko majki, koje dopuštaju djetetu 
sve, jer im je žao, ako bi se dijete moralo 
čega odreći. Što je posljedica toga? Dijete 
se neprestanom popustljivošću sve to više 
kvari, dok ne postane tako drzovito, da ga 
se i sami roditelji boje. Majka će savjesno 
nastojati svim silama iz dječjeg srca isču- 
pati zle navike i sklonosti, a zasaditi u nje 
potrebne kreposti; mora se dakle i sama 


čuvati pogrješki, koje bi štetno djelovale 


na čitav odgoj. Samo nešto da spomenem. 
U odgojnom djelovanju treba da se majke 
čuvaju naročito prekomjerne srditosti. — 
Upamtite riječi, koje je izrekao neki du- 
boki poznavalac čovječje duše: Jedna do- 
bra riječ učini više, nego sto ukora. Ra- 
zumne opomene i ukori vrijede više od 
onih, koje su samo izliv strasti i srditosti. 
Najviše će dijete u životu čuvati od opa- 
čina rad. Raditi moramo svi, jer je to svr- 
ha života, zato nam valja djecu zarana na 
to priučiti. Radin čovjek nema vremena ni 
da otpočine, a kamoli za kakove nepodop- 
štine. 

Ta čemu je Stvoritelj odredio ljudstvo 
za rad, ako ne zato, da ga, budući da je 
sklono raskalašenosti, uzdrži na pravu pu- 
tu. Priučavajte dakle, poštovane majke, 
djecu za rana na rad, djeca će vam tad 
ostati duševno i tjelesno zdrava. Djeca mu 
baš nijesu najsklonija, no majke tu ne 
smiju popuštati, pa makar morale upo- 
trijebiti i kazan. Bez toga odgoj redovno 
i ne uspjeva i ne kaznimo li u mladosti, 
morat ćemo to učiniti u kasnijoj dobi. Za 
svaku manu treba djecu opomenuti, a pre- 
ma potrebi i kazniti, Naročito se treba ka- 
zneći čuvati nepravednosti, jer ona dijete 
moralno upravo ubija. Ono postaje tada, 
prkosno, a odgoj postaje nemoguć. Zato je 
dobro, da se dijete za nevaljan čin najprije 
opomene i ukori, poslije mu valja oštrijom 
kaznom zapriječiti, a ako ni to ne koristi, 
onda istom kazan izvesti. Pa i tu je dobro 
kazan odgoditi, dok se u majke ne smiri 
gnjev, a dijete uvidi svoju pogrješku. 

Vrlo je znamenit u životu onaj čas, kad 
se dijete odlučuje za budući stalež, i u tom 
času je vrlo važan utjecaj majke na dijete. 


Kad dijete odabire stalež obično se pita 
hoće li postići karijeru, mora li se mnogo 
mučiti, može li ostati u Zagrebu, kako će 
avancirati i slično. Da li je dijete duševno 
i tjelesno sposobno za dotično zvanje, ima 
li volju za to, hoće li roditelji imati do- 
voljno sredstva za njegovo obrazovanje, to 
se naravno ne pita. Odatle i potječu tolika 
razočaranja i nezadovoljstva. Često djeca 
za vrijeme nauka smalakšu, ili ih nekako 
svrše, ali se bez radosti i prave pripreme 
dadu na posao. 

Kod izbora staleža valja paziti na imuć- 
stvena sredstva roditelja, na zdravlje dje- 
teta i na sposobnost i ljubav djeteta prema 
pojedinome staležu. Najmanje shvaćaju 
svoju dužnost oni roditelji, koji tako reći 
već uz kolijevku odrede, što će dijete biti. 
To je tiranstvo, na koje ni otac ni majka 
nemaju prava. Roditelji neka svjetuju dje- 
ci, obazirući se na sposobnosti, naklonosti 


\i interese djece. Svakako će roditelji bolje 

prosuditi nego djeca. Ta roditelji su odgo- 
vorni za njihovu budućnost, 

Mnogo toga morala bih još reći, na što 

sve bi valjalo paziti u odgoju, da konačno 
dobijemo ljude, koji će shvatiti što znači 
dužnost, što znači nesebičnost i rad i što 
znači narod i država; ljude koji će se znati 
dići iznad ličnoga do općenitoga, koji će 
za istinu, poštenju i pravdu, narod i drža- 
vu stajati nepokolebivo do groba. Takovi 
ljudi su značajevi — to su karakteri, tako- 
ve valja odgojiti. Takove ljude traži dana- 
šnji poredak — traži ih Hrvatska Država, 
traži ih Hrvatski Narod. 
. Ukratko vam pokazah, mnogo poštovane 
majke, kako valja udovoljiti teškim odgoj- 
nim dužnostima u lijepom staležu, koji 
vam je Bog odredio. Završujem sa željom, 
da bi ovo malo riječi urodilo stostrukim 
plodom u vašim srcima, na korist ljubima- 
ca naših i vaših — na korist mile djece 
naše, koja treba da su vazda za Dom — 
spremni.« 

Nakon tog predavanja, bila je predava- 
čica nagrađena burnim pljeskom. Poslije 
predavanja otpjevala je vrlo lijepo s mno- 
go osjećaja gđa Vilma Nožinić, operna pje- 
vačica, Hatzeovu »Majku«, Zajčev »Vir«, 


te ariju »Tosce«, i oduševila sve nazočne. 
G. Milan Šepec, operni pjevač, otpjevao 
je nekoliko pjesama, među ostalim i Prej- 
čevu »Zagorsku pjesmu«, .koja je osobito 
razdragala općinstvo. Oba umjetnika bila 
su nagrađena cvijećem i vijencem, te odu- 
ševljenim pljeskom. 

Poslije programa razvila se srdačna za- 
bava u koju je mnogo radosti i smijeha 
unijela luka sreće s brojnim i korisnim 
zgodicima. Zabava je u svakom pogledu 
uspjela, a zasluga je to marnih odbornica 
»Gospojinske sekcije« . . 


Sjednica Upravnog odbora našeg dru- 
štva, održana je dne 18. studenoga 1941., 
na kojoj su primljeni ovi novi članovi i to: 
Dr. Josip M. Carević posvećeni biskup, 
Herceg Mirko kućevlasnik, Komornik Pa. 
vica činovnica Gradske štedionice, Prstec 
Adolf ravnatelj, Špehar Zlata profesorica 
Državnog konzervatorija, svi kao redoviti. 
Kao podupirajući primljeni su: Lovrić 
Vladimir pomoćni perovođa, Matijević 
Marijan prof. i kipar Državne obrtne ško- 
le. Osim toga primljeni su i svi članovi 
Omladinskog ogranka. Na istoj sjednici 
stvoreni su i još neki drugi zaključci koji 
su. u provedbi. 

Dne 16. prosinca 1941. održana je tako- 
đer sjednica Upravnog odbora za mjesec 
prosinac 1941, Na toj sjednici primljeni su 
ovi novi članovi: Kostenjak Ljubica udova 
trgovca, Golubar Vladimir priv. činovnik, 
Kovač Grga trgovac, Krleža Olga učiteljica 
u miru, svi kao redoviti. 

PRIPREME ZA PROSLAVU 700-GO- 
DIŠNJICE, ŠTO JE ZAGREB PROGLA- 
ŠEN »SLOBODNIM I KRALJEVSKIM 
GRADOM«. Upravni odbor društva na sje- 
dnici od 21. X. 1941. stvorio je zaključak 
da Društvo Zagrebčana ima živo poraditi 
na tomu, da se u granicama mogućnosti, 
te gledom na postojeće ratno stanje ipak 
što dostojnije proslavi 700-godišnjica, što 
je Zagreb dne 16. studenoga 1242. progla- 
šen slobodnim i kraljevskim gradom. Dru- 
štvena uprava u smislu toga zaključka iz- 
radila je pretstavku na gradskog načel- 
nika €. Ivana Wernera, koja mu je po 


društvenim izaslanicima predana. U pred- 
stavci stavljen je prijedlog, da se u ovoj 
godini priredi izložba na kojoj bi se pri- 
kazao napredak Zagreba u pojedinim sto- 
ljećima. G. načelnik je za ovaj priedlog 
pokazao veliko zanimanje i izjavio da će 
stvar iznijeti na gremijalnu sjednicu, a 
nakon toga poraditi u pravcu priedloga na- 
šeg društva. 

Osim toga društvena uprava svojom 
pretstavkom od mjeseca srpnja 1941., iz- 
nijela je priedlog, da se na spomen 700- 
godišnjice zgrada nekadanjeg Narodnog 
Doma u Opatičkoj ul, br. 18, nakon pre- 
selenja Stola sedmorice u Banja Luku, 
upotrijebi za Gradski muzej, koji se sada 
nalazi u vrlo nepodesnim prizemnim pro- 
storijama u Umjetničkom paviljonu na 
Trgu Kralja Tomislava. 


MIHANOVICČEVA VEČER U NAŠEM 
DRUŠTVU. Dne 14. studenoga 1941., navr- 
šilo se je 80 godina, što je u Novim Dvo. 
rima kod Klanjca, preminuo sin grada Za- 
greba i autor naše državne himne Antun 
pl Mihanović. U povodu ove 80-godišnjice 
naše društvo je dne 25. studenoga 1941. 
priredilo proslavu tog za sve Hrvate zna- 
čajnog jubileja. Ovu priredbu zabilježile 
su sve naše zagrebačke novine, pa je i 
»Hrvatski Narod« u svojem broju od 27. 
XI. 1941. donio slijedeći prikaz: »Sinoć je 
Društvo Zagrebčana u svojim prostorija- 
ma u Berislavićevoj ulici 20, priredilo ve- 
čer u povodu 80-godišnjice obljetnice smrti 
neumrlog pjesnika naše državne himne 
Antuna pl. Mihanovića. O životu i radu 
Mihanovića govorio je iscrpivo prof. Vin- 
ko Nikolić, koji je prikazao njegovo dje- 
tinjstvo i školovanje u rodnom gradu, nje- 
gov književni rad i diplomatsko službo- 
vanje izvan domovine i čeznuće za njom 
u kojem je, nakon povratka spjevao svoju 
svakom nam Hrvatu najmiliju i najsvetiju 
pjesmu »Lijepa naša domovino«, Prika- 
zao je na kraju i zadnje dane njegovog 
boravka u Novim Dvorima i smrt, te nje. 
govo zadnje počivalište u onom najroman- 
tičnijem kraju te naše u istinu lijepe do- 
movine. Nakon toga je akademičar Bruno 
Dirrigl krasnoslovio izvorni sadržaj him- 

ne, a nakon toga i svoju prigodnu pjesmu 
»Domovina«. Draga Koritić i Drago Hržić 
.otpjevali su nekoliko pjesama, koje su iza- 
zvale veliko odobravanje. Na koncu su svi 
prisutni otpjevali »Lijepu našu« pa je ti- 
me ova priredba u čast velikog Hrvata i 
sina Zagreba Antuna pl. Mihanovića za- 
vršena«. 


PREDAVANJE BISKUPA Dr CARE- 
VIĆA. Dne 16. prosinca 1941., dakle nepo- 
sredno pred same božićne blagdane odr- 
žao je posvećeni biskup i član našeg dru- 
štva preuzv. gosp. Dr Josip M. Carević 
našim članovima predavanje o veoma za- 
nimivoj temi: »Krik za srećom«. Za ovo 
predavanje vladao je veliki interes, pa je 
isto bilo i dobro posjećeno. O uspjehu toga 
predavanja donio je dnevnik »Hrvatski 
Narod« u svojem broju od 18. prosinca 
1941. slijedeće: »Pod naslovom »Krik za 
srećom« održao je sinoć u prostorijama 
Društva Zagrebčana na društvenom sa. 
stanku, vrlo zanimljivo predavanje biskup 
dubrovački Dr Josip M, Carević, koji je u 
svojem predavanju razvio vrlo lijepe mi- 
sli o pojmu sreće i kriku, u kojem čovjek 
izražava svoju misao i nastojanje za po- 
stignućem. što više sreće, Čitavo ovo pre- 
davanje potkrijepio je biskup Dr. Care- 
vić citatima najvećih mislilaca i pjesnika 
o sreći u opće, da konačno stvori zaklju- 
čak, kako sreća nije samo u materijalnim 
dobrima, u srebru i zlatu, nego da ljudski 
duh kraj toga teži nečem višem, uzvišeni- 
jem i neizmjernom što je konačno, a to 
je Bog, koji je naš jedini usrećitelj«. 

Ovo veoma lijepo i zanimivo predava- 
nje Preuzv. g. biskupa Dr. Carevića sa- 
slušali su svi prisutni s mnogo pažnje i 
nagradili predavača dugotrajnim  plje- 
skom. Nakon toga je Blanka Travinić kra- 
snoslovila Preradovićevu pjesmu »Bogu« a 
zatim je gđica Brajša otpjevala uz glaso- 
virsku pratnju gđice Ivane Kramar »Ave 
Marija« od Stella i »Oče naš«. Poslije to- 
ga je ponovno Blankica Travinić krasno- 
slovila pjesmu »Badnjak« od Dr. Augusta 
Harambašića. 


PREDAVANJE Prof. Dr. RUDOLFA 
HORVATA O TEMI: »ZAGREB PRED 


700 GODINA«. Povodom nastupa spomen 
godine, što je Zagreb pred 700 godina po 
kralju Beli IV. proglašen »slobodnim i kra- 
ljevskim gradom«, održao je u našem dru. 
štvu dne 183. siječnja 1942. poznati naš hi- 
storičar i omiljeli predavač prof. dr. Ru- 
dolf Horvat predavanje o veoma zanimi- 
voj temi »Zagreb pred 700 godina« 
za koje je predavanje vladalo veliko zani- 
manje, pa je stoga isto bilo i lijepo posje- 
ćeno. Ovo predavanje možemo smatrati 
kao uvod svečanostima, koje će se prigo- 
dom ovog jubileja održati. 

O ovom u istinu zanimivom predavanju 
donijeli su naši Zagrebački dnevnici opšir- 
ne prikaze pa zbog premalog prostora do. 
našamo prikaz iz dnevnika »Poldan« koji 
je bio najkraći, a glasi: »Sinoć je u 8 sati 
na večer u prostorijama Društva Zagreb- 
čana u Berislavićevoj ul. 20 održao prof. 
dr. Rudolf Horvat predavanje o temi »Za- 
greb i Hrvatska pred 700 godina«. Preda- 
vač je u svom nada sve zanimivom pre- 
davanju iznio razvitak povijesti Zagreba 
naglasivši, da je Zagreb jedini glavni grad 
europskih država, koji nikada nije bio za- 
posjednut od neprijatelja. Predavanje dra 
Horvata bilo je popraćeno pljeskom. Iza 
toga izveden je kratki ali birani raspored, 
te je nastupila gđica Eleonora Huml, koja 
je uz pratnju prof. Šabana otpjevala ne- 
koliko domoljubnih pjesama. Jurica Dija- 
ković krasnoslovio je pjesmu od Šenoe 
»Zagrebu« i »Budi svoj«, a Bruno Diirrigl 
svoju prigodnu pjesmu »Zimske sjete na- 
šeg grada«.. 


PREDAVANJE Prof. arh, PODHOR- 
SKCG. Dne 20. siječnja održao je u na- 
šem društvu prof. arh. Stjepan Podhorski 
predavanje o temi: »Zagreb od godine 1880. 
do preuzeća ustaške vlasti«. Za ovo preda- 
vanje vladao je lijep interes, pa je isto 
bilo brojno posjećeno i saslušano s najve- 
ćim interesom i pažnjom, a predavaču iz- 
raženo veliko odobravanje pljeskom. Među 
ostalim dnevnicima »Nova Hrvatska« od 
28. siječnja donijela je o tom slijedeći do- 
pis: »Sinoć je u prostorijama Društva Za- 
grebčana održana redovita društvena ve- 
čer, na kojo jje prof. arh. S. Podhorski 

održao veoma zanimljivo predavanje sa 
temom: »Zagreb od 1880 do preuzimanja 
ustaške vlasti«. Predavač je iznio točnu 
sliku kakav je izgledao Zagreb godine 
1880. i: radove koji su počeli u Zagrebu 
nakon poznatog potresa te godine. Zatim 
je govorio daljnjem razvoju Zagreba u 
kulturno-tehničkom pogledu sve do danas 
Brojne slušaoce je naročito zanimao pri- 
kaz starog Zagreba, jer je predavač veoma 
vjerno prikazao ljepote Zagreba onakvog 
kakav je onda bio. Naročito je istakao da 
nije trebalo izvesti takovu sredidbu, da se 
izbjegne onaj divni pogled, koji je bio na 
Zagreb s današnje Jurišićeve ulice, koja 
je bila za nekoliko metara viša od Jelači- 
ćevog trga. Čitava tadanja izgradnja bila 
je usredotočena na ondašnje središte Za- 
greba i to Markov trg. Međutim u dalnjem 
razvoju i regulaciji Zagreba stvorena je 
t. zv. delta, koju su stvorile željezničke 
pruge, koje veoma priječe pravilnu regu- 
laciju i rasprostranjenost grada Zagreba 
prema Savi. U svom razlaganju prof. arh. 
Podhorski je iznio perspektive, kako će 
Zagreb u buduće izgledati kao veliki i 
glavni centar svih Hrvata sa slobodnim 
razvojem prema rijeci Savi i Zagrebač- 
koj gori. Predavanje je bilo veoma paž- 
ljivo saslušano i srdačno pozdravljeno. 


Prije predavanja prisutne su veoma 
ugodno iznenadili najmlađi članovi Usta- 
ške mladeži V. tabora, koji su pod vod- 
stvom pročelnika Omladinske akademske 
sekcije Brune Diirrigla odpjevali nekoliko 
pjesama i to »Na Crnom moru«, »Bruje 
motori« od samog Diirigla, te od Ivice Čer- 
maka »Biseru roda hrvatskoga« i budnicu 
»Glasna jasna«. Na kraju su otpjevali: us- 
tašku himnu. Mlade izvađače prisutni su 
veoma srdačno primili i pozdravili. 


ČAJANKE OMLADINSKOG AKADEM- 
SKOG OGRANKA održane su dne 23. XI, 
7. XIL, 21. XII. 1941. i 25. I. 1942. Pri- 
redbe su lijepo uspjele. Čisti prihod pre- 
dan u korist »Pomoći«. 


ANKETA ZA GRADNJU GRADSKE 
VIJEĆNICE. Društvo Zagrebčana je po 
svojim pravilima prosvjetno-komunalno 
društvo. Pored našeg kulturnog rada na- 
stojimo promicati i komunalna pitanja Za- 
greba. Postoji jedno pitanje; koje naše čla- 
nove i ostale sugrađane najviše zanima a 
to je pitanje gradnje središnje zgrade za 
sve odsjeke i urede Gradskog poglavar- 
stva. O tom pitanju priredili smo dne2, i 
9. prosinca prošle godine na našim običaj- 
nim sastancima anketu koja je svaki puta 
bila dobro posjećena i vrlo zanimiva. 

Na istima smo vidjeli veliki broj naših 
članova i stručnjaka, te zastupnika pri- 
vrednih ustanova. Iznešena su razna mi- 
šljenja i prijedlozi, te se većina konačno 
složila u tomu, da Gradska vijećnica i 
uredske sobe za gradskog načelnika i 
Predsjedničtvo Gradskog poglavarstva ima- 
du ostati i dalje na historijskom Markovom 
trgu, sada Trgu Stjepana Radića. Središ- 
nja zgrada za sve otsjeke i urede Gradskog 
poglavarstva da se gradi na uglu Savske 
ceste i Kršnjavijeve ulice, a ako to nebi 
nikako bilo moguće budi iz kojih razloga, 
da se takova gradi u Varaždinskoj ulici, 
Kako je to i za neke druge javne zgrade 
prema regulatornoj osnovi predviđeno. U 
tom smislu izrađena je obrazložena pred- 
stavka i predana gradskom načelniku g. 
Ivanu Werneru, koji se je počeo ozbiljno 
baviti riješenjem ovim za grad Zagreb i 
njegovo građanstvo veoma važnim pita- 
njem. Bilo bi poželjno, da se to u istinu 
važno pitanje za naše građanstvo išto pri- 
je riješi na opće zadovoljstvo. 


: . 


Izdavač: »Družtvo Zagrebčama«. 


— Odgovorni urednik: Stjepan Stiegler, grad. senator, 
Brešćenskoga ulica 10 (telefon 22-411). — Uredništvo i uprava: 


Berislavićeva ul. 20/1. kat. 


Telefon 24-383. — Tiskara »Tipografija« d. d. u Zagrebu, Preobraženska ulica broj 6. — 
“Za tiskaru odgovora Ivan Ivanković, Selska cesta br. 47. 

novo adaptirani lokal Ilica 5, 


Tvrtka 


Baby 


E. BENEŠ ZAGREB 
Trgovačka 58 Brzoglas 42-07 
preporuča: 

g. 8. trgovcima svoje proizvode za pre- 
prodaju: tekstilne igračke za modjenje 
izloga sve u tu porbu zasjecajuće pred- 
mete, g.g. krojačima: krojačicama: 

krojačke lutke, 


»CROATIA« 


OSIGURAVAJUĆA ZADRUGA 


utemeljena god. 1884. po općini slob. i 
kralj. glavnog grada Zagreba je naš 
odlično fundđirani najstariji hrvatski 
osiguravajući zavod te prema tomu dio 
naše 


DOMACE NARODNE PRIVREDE. 


»CROATIA« je do sada isplatila svo- 
jim osiguranicima na raznim odštet- 
ninama i osiguranim glavnicama 


preko 260 milijuna kuna 


i time spasila i nadoknadila toliku vri- 
jednost našeg narodnog imetka od pro- 
pasti. 


SKLAPAJTE SVE VRSTI OSIGURA. 
NJA KOD »CROATIE«, 
Osiguranjem kod »CROATIE« zaštiću- 
jemo se, jačamo svoje narodno gospo- 
darstvo, a gospodarska jakost je naj- 
sigurniji temelj za napredak hrvatskog 
naroda, . 


Sagovi, popuni, zastori. Kanin 


== .POSOBLJE' == | 
Gundulićeva9- Varšavska11 - Tel. 68-27 | 


S. TURKOVIĆ 


pruža pregled skladišta SAGOVA, TKANINA ZA POKUĆSTVO 
ITKANINA ZA ZASTORE. — VELIKI IZBOR! 


Oktogon brzoglas 22-219 


SLJEME 


DOM GRADSKIH NAMJEŠTE- 

NIKA - RUNOLISTOV DOM - 

VILA PREKRATIĆ - SKLONIŠTE 
SV. JAKOB 


Najomiljenije izlefište  Zagrebčana, vrlo 

udoban boravak za oporavak, udobne sobe 

za prenočište, umjerene cijene i najso- 
lidnija podvorba. 


Preporuča se 


M. PETANJEK 


zakupnik Sljemena 


Mervari Kodniković 


| ZAGREB, 
Za sada PETRINJSKA 3 


ši nije cijene. Najkulantnija 
podvorba, 


Trgovina špeceraja i delikatesa 


MIRKO CRNIČKI 
ZAGREB 
Maksimirska 46 - Šulekova 1 Tel. 77-73 


ŽARULJE — LUSTERI 
ELEKTRO PRIBOR 


S. GREBNER 


ZAGREB 
Maksimirska 51 Telefon 94-19 


GRADSKA ŠTEDIONICA 


OPĆINE SLOBODNOG I GLAVNOG GRADA ZAGREBA 
SREDIŠNJICA: ISPOSTAVA: 


JELAČIĆEV TRG/10 a OZALJSKA ULICA*20 
OSNOVANA GODINE 1914 


VLASTITE PRIČUVE PREKO KUNA 60,000.000:- 


Prima uloške. "u Viasnica je: 


Podjeljuje zajmove. Zalagaonice i dražbo- 


Posreduje u burzovnim vaonice, Gajeva ul. 2 
i- ostalim novčani Zagrebač. električkog 


tramvaja. 
poslovima. žasabatkog autobus- 


prometa 


ZA SVE OBAVEZE, A NAPOSE ZA ULOŠKE JAMČE 
VLASTITE PRIČUVE, I OPĆINA GRADA ZAGREBA 


HRVATSKO SIEMENS ELEKTRIČNO D. D. 
ODIO ZA SLABU STRUJU 


isporučuje, montira i uzdržava telefonske i signalne uredjaje svih vrsti. 
Dobavlja sinhrone satove i instrumente za električna mjerenja. 


ZAGREB, BOGOVIĆEVA 1/III kat. - TELEFON 22.055 


INDUSTRIJA LAKOVA I ULJA D.D. 
RADNIČKA CESTA 43 
e o g ana a 


